6 Sebab Kenapa Anda Jangan Beli Produk Kecantikan Sampah

Wanita tak dapat dipisahkan dengan kecantikan. Semuanya nak cantik, daripada pakaian sehingga ke kulit muka. Tapi ada yang terlalu obses nak cantik, sehinggakan terlupa bahawa kesihatan mereka lebih penting daripada segalanya. Akal dah tak menentu apabila melibatkan nafsu untuk kelihatan cerah dan cantik.

Walaupun terdapat banyak kes yang melibatkan produk kecantikan tempatan, namun ramai masih tak sedar dan nak juga cuba beli. Antara sebabnya adalah lebih murah daripada produk antarabangsa, dan juga testimoni yang sangat menakjubkan yang membutakan mata hati sendiri. Bukan semua yang memudaratkan, tetapi kita sebagai pengguna kena bijak menggunakan hak kita.

Bukan nak menjatuhkan, tetapi nak memberi kesedaran kepada orang ramai, dan bukan semua tapi kebanyakan. Saya nak kongsi 5 perkara yang anda perlu tahu mengenai produk kecantikan keluaran tempatan yang tumbuh bak cendawan lepas hujan.

Biasanya produk-produk mencerahkan kulit ini semuanya sama. Ada sabun, krim pagi dan krim malam. Warna pun sama. Harga yang dibeli secara pukal adalah sangat murah kemudiannya dipek kan ke dalam bekas yang dilekatkan stiker-stiker yang anda boleh tempah di mana-mana. Voila, anda dah boleh jadi pengasas produk kecantikan dan menjadi jutawan segera dengan mengambil kesempatan ke atas mereka yang terdesak.

Untuk tujuan marketing, ramai di antara mereka menggunakan media sosial seperti facebook dan instagram, biasanya melalui gambar. Namun, indah khabar dari rupa kerana kebanyakan gambar mereka adalah disolek dahulu dan menggunakan kamera spesial serta telah di-edit untuk kelihatan flawless. Tapi bila anda jumpa di luar, tak seperti dalam gambar.

Terlalu banyak testimoni yang tidak diketahui kebenarannya. Paling popular, melalui screenshot whatsapp yang menunjukkan perbualan antara penjual dan pembeli. Kononnya produk tersebut berkesan, baru 1 minggu guna kulit dah cerah.

Nampak je testimoni macam tu, semua terus whatsapp nak order. Kalau testimoni semudah ini yang boleh dibuat sendiri boleh menjadi bukti produk tersebut berkesan, maknanya rakyat Malaysia sangat mudah tertipu.

Baru umur 20 tahun, tetapi dah jadi founder dan ada produk sendiri. Bukan nak mengagungkag orang luar dan menjatuhkan orang kita, tapi cuba tengok produk-produk ternama antarabangsa, mereka mempunyai makmal kajian yang dikendalikan oleh saintis, serta kajian dah berpuluh-puluh tahun.

Tapi pengasas kosmetik muda ni belajar universiti pun belum habis, macam mana boleh jadi pengasas produk kecantikan. Kebanyakan mengambil produk dari negara jiran. Ini berkaitan dengan kesihatan, kalau tersalah pakai, boleh memudaratkan kesihatan.

Dah banyak bukti yang produk-produk kosmetik yang murah dan berlambak di pasaran kita ni memudaratkan kesihatan kulit, dan juga kesihatan dalaman. Baru-baru ini satu produk kecantikan yang dikeluarkan oleh sebuah syarikat kosmetik terkenal di Malaysia pun telah diharamkan oleh KKM kerana mempunyai merkuri, inikan pula produk-produk kecil.

Semua sama sahaja. Saya mempunyai kenalan yang bekerja dalam ini dan beliau memberitahu produk-produk seperti ini, lebih-lebih lagi yang memberikan kesan yang sangat cepat, kebanyakan mempunyai merkuri, dan merkuri akan kekal di dalam badan dalam satu jangka yang lama, bertahun-tahun.

Dan jika berhenti gunakan produk ini, akan jadi kesan yang buruk kepada kulit wajah

Kita semua dikurniakan akal fikiran yang sangat bijak. Jadi jangan menidakkan hak otak anda untuk berfikir dan terlalu mengikut hati dan nafsu anda untuk kelihatan cantik segera. Kesihatan anda lebih penting dari segalanya. Tiada wang yang mampu menyamai kesihatan.

Kalau terjadi sesuatu pada kulit muka anda dan tak boleh ditarik balik, baru anda nak menyesal, tapi dah tak guna. Kalau perlu berbelanja lebih untuk dapat hasil lebih baik dan selamat, apa salahnya. Barang berkualiti tetapi harga murah, macam tak je kan.

Layanlah badan korang dengan baik. Kalau kereta korang isi minyak masak, korang sanggup tak? Kalau tak, kenapa nak sapu produk yang berisiko pada muka korang.


Seni Iluminasi Manuskrip Melayu : Seni Hiasan Al-Quran

Biasanya, kita akan dapat melihat manuskrip iluminasi ini diperlukiskan oleh golongan-golongan berumur dan sudah tua. Entah kenapa, sukar untuk kita melihat generasi muda berkecimpung dalam bidang ini, apatah lagi untuk mewarisi seni yang sangat bernilai ini.

Mungkin disebabkan peredaran arus masa menghakis minat anak remaja terhadap seni Islam. Barangkali, jika dibiarkan terus begini, mungkin seni tangan ini akan hilang dari bumi kita.

Namun, ianya bukanlah satu penghabisan bagi seni ini. Seorang anak muda yang berasal utara Malaysia, antara generasi alaf baru yang masih meneruskan tradisi seni kalifgrafi.

Anak muda berbakat besar ini diberi nama Hafizan Halim, 25, berasal di Alor Setar, Kedah Darul Aman. Menamatkan pengajian sekolah menengahnya di Kolej Sultan Abdul Hamid, Alor Setar, beliau mula aktif dalam bidang seni ini sejak dari bangku sekolah lagi.

Darah seni yang mengalir dalam tubuh dan darahnya itu membuatkan beliau lebih minat dan tekun untuk meneruskan legasi ini.

Hasil karya beliau banyak berdasarkan gaya kaligrafi Melayu-Islam dan juga banyak menampilkan ayat-ayat Al-Quran. Seni halus tulisan jawi dan seni iluminasi daripada tangannya ini mempunyai gaya dan cara tersendiri yang membuatkan sesiapa saja yang melihat pasti akan jatuh hati.

Dek kerana bakatnya yang mengagumkan dan telah banyak menghasilkan karya-karya yang luar biasa, beliau telah mendapat perhatian daripada pelbagai pihak, termasuklah daripada kerabat-kerabat diraja.

Baru-baru ini, anak jati negeri jelapang padi ini dijemput untuk menghadap Duli Yang Maha Mulia Raja Zarith Sofiah binti Almarhum Sultan Idris Shah, Permaisuri Johor, untuk mempamerkan karya-karyanya kepada Tuanku Permaisuri.

Turut serta di Istana Serene melihat pameran yang dipersembahkan Hafizan iaitu Tunku Temenggung Johor dan Tunku Panglima Johor yang tidak mahu melepaskan peluang bertemu sendiri dengan Hafizan walaupun masing-masing sibuk dengan hal-hal lain. Mereka yang melihat sendiri hasil tangan Hafizan sangat mengagumi bakat yang ada pada beliau.

Bukan lah pertama kali berada di kalangan diraja, anak muda ini tidak kekok memberikan penjelasan kepada YAM Tunku Abdul Rahman Al-Haj Ini Sultan Ibrahim, Tunku Panglima Johor, berkenaan karya-karya beliau yang dipamerkan.

DYMM Raja Zarith juga berkenan meneliti dengan lebih dekat peralatan yang digunakan Hafizan bagi menghasilan warna emas tradisional dan teknik mewarna dengan berus.

Beliau juga pernah dikunjungi oleh Duli Yang Amat Mulia Tunku Soraya dan anakanda, Raja Sarina di teratak seninya di Kampung Masjid Lama, Mukim Tualang, Pokok Sena, Kedah.

Graduan dari Universiti Teknologi MARA kampus Seri Iskandar ini juga kerap kali dijemput dan menyertai pameran-pameran lukisan di serata negara. Antaranya termasuklah pameran di Istana Negara yang dihadiri sendiri oleh Seri Paduka Baginda Yang Dipertuan Agong DYMM Tuanku Abdul Halim dan Permaisuri Agung.

Tersedar akan kepentingan berkongsi ilmu seni ini, beliau telah mengendalikan beberapa kelas dan kursus untuk peminat-peminat seni iluminasi ini bagi membantu mereka mempelajari dan menggilap bakat bakat yang ada.

Walaupun mempunyai bakat semulajadi sejak kecil, Hafizan tidak sombong dan malah beliau sering mempelajari seni dan teknik baru seperti mempelajari seni iluminasi cina daripada rakan-rakannya.

Selain itu, beliau juga kerap kali ke luar negara, seperti ke Turki, Algeria dan juga Qatar bagi mendalami lagi seni iluminasi sambil mencari inspirasi di luar norma.

Bagi yang tidak mempunyai bakat seperti ini, jika melihat kepada karya-karya beliau, pasti anda akan terlopong kerana boleh dikatakan kesemua karyanya adalah sangat kompleks dan rumit pada mata kasar.

Bagi menghasilkan sesebuah karya, ia bukan sahaja memerlukan bakat semulajadi, tetapi juga perancangan yang teliti dan kesungguhan yang tinggi. Jika tidak, sudah tentulah karya itu akan menjadi tidak bermaya kerana tiada ketelusan dalam berkarya.

Antara salah satu karya beliau yang sangat menarik perhatian adalah penulisan surah Yassin yang diabadikan di atas kertas kanvas linen berukuran 8 x 4 kaki. Ia memakan masa selama sebulan untuk disiapkan.

Menurut Hafizan, ia merupakan antara salah satu karya kegemarannya yang juga merupakan antara yang mencabar baginya.

Kami di iluminasi.com sangat berbangga dengan anak muda ini dan diharapkan bakat hebat seperti saudara Hafizan Halim ini perlu diketengahkan lagi bagi menghidupkan kembali seni iluminasi.

Juga, perkara seperti ini seharusnya mendapat liputan yang lebih meluas, supaya boleh memberi inspirasi kepada generasi muda dan mengangkat kembali martabat seni iluminasi agar kekal bernafas di bumi Malaysia.


6 Perkara Yang Diharamkan Negara Tertentu

Setiap negara mempunyai undang-undang mereka yang tersendiri yang wajib dipatuhi oleh penduduk yang berada di negara tersebut. Undang-undang ini dicipta bagi menjamin kesejahteraan hidup masyarakat agar mereka berasa selesa dan selamat untuk berada di negara masing-masing. Namun, tahukah anda bahawa terdapat segelintir negara yang memiliki undang-undang yang pelik?

burundi merupakan sebuah negara yang terletak di kawasan timur Afrika. Pada bulan Mac 2014, presiden negara tersebut, Pierre Nkurunziza, telah mengharamkan aktiviti berjoging secara berkumpulan kerana beliau mendakwa bahawa aktiviti tersebut merupakan satu rancangan subversive atau ingin menimbulkan kekacauan dan masalah.

Sudah tentu anda pernah mendengar permainan scrabble, satu permainan yang terkenal suatu ketika dahulu. Pada era 80-an, presiden negara Romania, Nicolae Ceausescu, telah mengharamkan permainan ini di negara tersebut. Hal ini demikian kerana beliau mendakwa permainan tersebut "terlebih intilektual". Namun, kini negara tersebut tidak lagi mengharamkan permainan scrabble dan mereka bermain Russian Scrabble dan telah menjadi tuan rumah untuk permainan tersebut pada tahun 2014.

makanan ringan kanak-kanak seperti Kinder Joy yang terdapat di Malaysia merupakan salah satu daripada makanan yang telah diharamkan di negara Amerika Syarikat. Undang-undang ini telah dilaksanakan kerana kebimbangan mereka bahawa kanak-kanak akan mudah tercekik kerana mereka akan menyangka bahawa mainan yang mereka dapat bersama-sama dengan coklat tersebut merupakansesuatu yang boleh dimakan.

Di negara Iran, gaya rambut yang panjang dan diikat di bahagian belakang (ponytail) adalah satu gaya rambut yang diharamkan di negara tersebut. Pada tahun 2010, negara tersebut juga telah mengharamkan gaya rambut yang terlalu berduri dan gaya rambut Mullet.

seluar jeans merupakan salah satu pakaian kegemaran bagi lelaki mahupun wanita. Namun di negara Korea Utara, seluar jeans yang bewarna biru adalah diharamkan kerana ia menyerupai budaya warga Amerika Syarikat, iaitu negara musuh mereka. Oleh hal yang demikin, pemerintah mereka telah mengharamkan warna pakaian tersebut untuk digunakan oleh penduduk di negara tersebut.

satu undang-undang yang digelar "The Shutdown Law" merupakan undang-undang yang dilaksanakan sejak tahun 2011 yang melarang penduduk Korea Selatan yang berumur 16 tahun dan ke bawah untuk bermainan permainan video online bermula tengah malam sehingga jam 6 pagi. Namun, pihak berkuasa telah memutuskan untuk bertolak ansur dengan peraturan ini sekiranya diminta oleh ibu bapa. Peraturan ini bertujuan untuk mengelakkan ketagihan kanak-kanak di negara tersebut terhadap permainan video.

Sekiranya salah satu undang-undang di atas dilaksanakan di negara kita, undang-undang yang manakah yang akan menyebabkan anda berasa tidak gembira?


7 Pantai Pelancongan Tercantik Di Dunia

Siapa tak suka bercuti? Tipu lah kan kalau tak suka. Terdapat banyak lokasi percutian yang menyeronokkan dan antara salah satu lokasi pelancongan yang menjadi kegemaran ramai adalah pantai. Berbeza dengan percutian di lokasi lain seperti di bandar-bandar besar, pantai memberikan kepuasan yang sangat berlainan. Jika anda inginkan percutian yang menenangkan dan memuaskan, pantai adalah lokasi yang anda patut pilih.

Iluminasi.com ingin berkongsi dengan anda antara 7 pantai paling menakjubkan dan  mempesonakan di dunia yang menjadi tumpuan setiap umat manusia.

Fiji merupakan sebuah archipelago, iaitu pantai yang mempunyai sekumpulan pulau. Sebanyak 300 pulau-pulau di Fiji yang terletak di Pasifik Selatan dan merupakan lokasi kegemaran bagi pelancong Australia. Pantai-pantai tropikal berpasir putih dan air biru jernih yang mempesonakan menarik ramai penggemar pantai untuk datang ke sini menikmati percutian yang sempurna. Tak kiralah apa sahaja aktiviti kegemaran anda sama ada snorkeling, menyelam atau hanya bermandi-mandi, anda pasti akan sukar untuk meninggalkan tempat secantik ini.

Di antara pulau-pulau Hawaiian, Maui adalah salah satu daripadanya yang mempunyai kesemua tarikan yang korang inginkan iaitu warisan yang kaya dengan budaya, tradisi yang menarik serta hidupan liar yang menakjubkan. Selain itu, topografi di sini sememangnya tidak terbanding dengan terdapatnya gunung berapi setinggi 10,000 kaki, air terjun, kawah dalam serta pantai berwarna-warni. Ia juga adalah sangat popular bagi aktiviti menyelam dan meluncur.

Pasti ramai yang dah tahu lokasi ini. Terletak di Lautan India, Maldives merupakan lokasi yang mempunyai pantai tercantik di dunia dan menjadi tempat popular bagi kalangan pelancong yang sukakan pantai. Dengan akuatik yang sangat memukau serta pantai-pantai putih yang bersih memberikan kepuasan bagi mereka yang bercuti di sini. Selain itu, hidupan laut yang unik disulami dengan batu karang yang berwarna-warni memaksa anda untuk menyelam ke dalam pantai ini walaupun anda tak pernah lakukannya sebelum ini.

Antara lokasi yang paling terkenal bagi rakyat Malaysia, dan juga seluruh pelusuk manusia di dunia. Indonesia sememangnya mempunyai budaya yang unik dan kaya dengan warisan seni, muzik dan tarian. Dikelilingi oleh gunung berapi yang tinggi dan juga tumbuhan hijau serta air yang sangat jernih, membuatkan mereka yang tidak menggemari pantai pun akan jatuh hati dengannya.

Ia juga dihiasi dengan batu karang yang amat rare dan anda boleh melihat dengan jelas sebaik sahaja masuk ke dalam air.

Santorini adalah salah satu lokasi penggambaran yang paling cantik dan menarik di dunia. Dahulunya, ia merupakan sebuah pulau yang menempatkan beberapa perkampungan yang kemudiannya telah musnah akibat letupan gunung berapi. Akibat daripada letupan itu, maka terhasilah Santorini di Laut Aegean selatan ini. Di sini, terdapat sebuah vila putih yang sangat cantik dihiasi dengan dua dom biru yang menambah lagi panorama di sini. Juga terdapat pantai-pantai yang mempunyai pasir berwarna hitam dan merah.

Menjadi impian setiap penggemar pantai untuk sampai ke sini satu hari nanti. Bora-Bora terletak di pulau Pasifik Selatan di barat laut Tahiti. Pantai menakjubkan ini sangat terkenal dengan aktiviti menyelam, dengan air laut biru yang sangat jernih dan batu karang yang sangat rare. Di tengah-tengah pantai ini terdapat Gunung Otemanu, sebuah gunung berapi aktif berketinggian 727 meter.

Dengan chalet yang dibina di atas air membuatkan anda boleh mendengar derusan ombak pada waktu malam. Ia juga menjadi lokasi kegemaran bagi pasangan yang ingin berbulan madu. Tiada apa yang dapat membuatkan anda boleh melupakan lokasi menakjubkan ini.

Palawan bukanlah kali pertama berada dalam senarai lokasi pelancongan terbaik di dunia. Dan tak perlu anda tanya kenapa. Terkenal dengan gelaran "Sempadan terakhir", Palawan mempunyai artifak berusia 50,000 tahun. Terletak sejam setengah dari Manila menaiki kapal terbang, pantai ini mempunyai air laut yang sangat biru seperi berlian. Juga dihiasi dengan hidupan liar yang unik, dalam air dan juga bebas di hutan.

Mempunyai batu karang dalam laut yang memukau dan juga hutan hijau yang subur, ia pasti menjadikan percutian anda antara percutian yang terbaik pernah anda alami.


Hikmah Lahir Dalam Islam Yang Ramai Muslim Tak Sedar

Kebelakangan ini semakin kerap kedengaran kes bunuh diri melibatkan pengkarya seni, khasnya mereka yang datang dari negara barat.

Yang menyedihkan, selalunya kes bunuh diri ini melibatkan individu yang ada serbalengkap hidupnya; harta, wang ringgit, kekayaan, kemahsyuran, bakat, kebolehan, kemampuan berfikir melebihi orang lain, minda yang sangat-sangat kreatif dan keluarga yang mampu jadi sistem sokongan.

Kehidupan mereka dari segi material dan fizikal sepatutnya sangat-sangat kukuh. Satu pelusuk dunia sudah mengetahui siapa nama dia, siapa dia dan apa bakat yang dia ada.

Namun semua kelebihan itu tetap tak dapat menghalang kejadian tragis dilakukan oleh mereka atas tindakan mereka sendiri, sSeolah-olah ada sesuatu yang kosong dalam hidup mereka ini.

Sudah acapkali berlaku kes yang serupa sehinggakan sudah wujud satu kelab karyawan yang dinamakan 'Club 27" yang memperingati karyawan seni barat yang mati pada umur 27 tahun serta ramai artis lain yang sebenarnya gah di seluruh dunia.

Sedar tak sedar, agak beruntung sebenarnya dalam diri kita ini, orang Islam walaupun kita tak berapa terkenal, duit tak berapa ada, kerja pun kuli biasa-biasa makan gaji - kita lahir-lahir terusdikurniakan satu pemikiran yang bukan semua manusia ada;

Kepercayaan yang membuatkan kita amat takut nak mengambil nyawa sendiri. Kita takut. Teramat takut dengan balasan neraka.

Masyarakat barat di luar sana pasti akan membincangkan isu ni dan pasti akan cuba mencari penjelasan serta solusinya, melalui bermacam kajian dan penyelidikan berdasarkan logik akal mereka.

Kita pula sejak lahir dah tau solusi permasalahan ini pada kita.

Solusinya adalah percaya nyawa ini kurniaan Dia dan hanya Dia yang tentukan bila berakhirnya hayat kita di dunia. Solusi kedua pula adalah larangan yang Allah kenakan pada kita. Jauhi arak dan dadah serta bahan yang menjahanamkan badan kita Insya Allah kita akan terjaga.

Kita juga dibekalkan dengan satu pemikiran yang mendidik kita sehebat mana pun masalah yang kita hadapi, kita wajib bersabar dan tahan dengan dugaan-Nya.

Jangan longgarkan kepercayaan kita kerana bukan semua pihak beruntung ada apa yang kita ada. Biar kita kosong di dunia, namun janganlah kosongkan jiwa.


5 Jenis Penumpang Train MRT Yang Celaka

Dah beberapa hari saya menaiki MRT ke tempat kerja saya di Puchong dari Kajang. Memang amat teruja sebenarnya menaiki MRT kerana selama ini saya berkereta dan apabila stesen LRT di buka di Puchong yang benar hampir dengan tempat kerja saya, saya ada cuba-cuba juga untuk ke Puchong menaiki pengangkutan awam.

Namun gagal diteruskan kerana memerlukan banyak proses transit. Lagipun saya masih perlu memandu kereta jauh. Bila dah ada di Kajang ni, fulamak, lega rasanya. Setakat ini, selesa. Perjalanan pun lancar kerana saya tak perlu lagi memandu jauh.

Namun, berdasarkan penelitian saya masih lagi ada banyak kekangan berkenaan pengangkutan awam yang membezakan kita dengan masyarakat lain yang lebih terkedepan berbanding kita. Bukanlah niat saya hendak memandang rendah masyarakat kita sendiri tetapi perkara-perkara ini jelas berlaku setiap hari pada pemerhatian saya. Ni lah 5 contoh mentaliti orang kita yang perlu diangkat supaya setaraf dengan sistem MRT kita yang kini semakin bertambah maju.

Tak susah rasanya jika kita semua mengamalkan sesiapa yang tak mahu berjalan di eskalator supaya berdiri di tepi sebelah kiri kerana tanda peringatan sudah pun diletakkan. Kosongkan laluan di sebelah kanan bagi mereka yang nak mendaki tangga eskalator atau nak cepat.

Ini satu perkara yang setiap kali saya akan nampak dan memang akan mengganggu perjalanan trafik penumpang lain. Yang bercinta tu, berengganglah sekejap. Teman lelaki berdiri belakang yang wanita berdiri di depan. Seminit kot paling lama dan takkan putus cinta suci anda tu.

Saya tak mengerti kenapa kita susah sangat nak beratur dan beri peluang kepada orang dari dalam tren keluar dulu. Pada hemat saya ini kerana kita takut kita tak dapat masuk tren jadi ramai yang ready berdiri depan pintu masuk sampai dia sendiri ganggu orang nak keluar.

Berdirilah di tepi sikit beri ruang untuk orang keluar kerana kalau orang tak boleh keluar, kita tak boleh masuk. Itupun tak boleh fikir?

Ini saya tujukan kepada pengguna tablet yang gemar menonton filem atau drama tanpa menggunakan headphone. Tak susah rasanya untuk faham yang bukan semua orang nak tonton sama drama Korea yang anda tengok tu cik adik. Pakailah earphone atau headphone.

Tak pun tonton saja drama bisu dengan hanya berdialog sarikata terjemahan. Yang berpakat nak tonton video viral ramai-ramai pun sama. Boleh saja tonton pada waktu lain beramai-ramai tapi waktu orang lain nak tenang-tenang tu lah dia nak tunjuk kat kawan-kawan video orang bergaduh. Yang cakap telefon kuat-kuat pakai loudspeaker lagi satu spesis.

Kita ada dalam zaman media sosial namun bukan semua orang berminat nak masuk dalam media sosial anda. Saya tak tahu kenapa anak muda zaman sekarang ni rasa ada orang berminat nak tengok liputan dia naik MRT secara langsung.

Tak pasti pula saya dia pakai Whatsapp video call atau Facebook Live tapi annoying bro kalau anda buat liputan langsung melibatkan orang lain.

Saya akui tidak ada kewajipan untuk beri perempuan, warga tua atau mereka yang sedang mendukung anak duduk jika tempat duduk keutamaan sudah di isi mereka yang layak. Memang tidak ada paksaan untuk anda bangun berikan tempat duduk anda kepada ibu yang perlu mendukung anak sebelah tangan dan pegang tas tangan sebelah lagi.

Kami tak boleh marah anda kalau anda terus buat muka toya dan buat tak pedulikan ada orang yang lebih layak duduk berbanding anda. Saya tahu anda nak duduk nak main game atau nak browse berita penting dekat media sosial anda, tapi mana dia adab sopan dan rasa bertimbang rasa anda?

Itulah lima benda yang saya nampak. Saya seronok tengok lebih ramai yang beradab dalam MRT tapi bila nampak yang tak elok tu, memang menyakitkan hati saja. Harapnya siapa yang termakan cili, dialah yang rasa pedasnya. Kita lagi 3 tahun nak masuk 2020 ni.

Nota - semua gambar dalam tulisan ini hanyalah hiasan kecuali gambar yang mewakili poin nombor 3. Yang tu saya letak bukan sebagai hiasan.


10 Negara Dengan Kadar Bunuh Diri Tertinggi Di Dunia

Baru-baru ini tular kes bunuh diri oleh vokalis kumpulan Linkin Park, Chester Bennington yang telah menggantung dirinya di rumahnya di California. Chester dikatakan bergelut dengan kemurungan serta ketagihan dadah dan alkohol. Selain itu, beliau juga menjadi bertambah murung selepas rakan karib yang juga idolanya, Chris Cornell, juga membunuh diri Mei lalu.

Masalah kemurungan sememangnya tidak boleh dipandang remeh kerana ia boleh menyebabkan seseorang melakukan sesuatu tanpa memikirkan akibatnya. Mereka berasakan tiada jalan keluar daripada masalah itu dan mengambil jalan mudah dengan membunuh diri. Jika anda mempunyai rakan atau kenalan yang mengalami kemurungan, jangan biarkan dan ambil tindakan yang sewajarnya.

iluminasi.com ingin berkongsi 10 negara yang mempunyai kadar bunuh diri tertinggi di dunia.

Kazakhstan menduduki tangga ke-10 dalam senarai negara yang mempunyai kadar bunuh diri tertinggi di dunia. Dalam jangka masa 5 bulan sahaja, 86 nyawa dicatatkan telah terkorban akibat bunuh diri, dan semuanya adalah dari golongan remaja. Mereka merupakan remaja berumur 18 tahun ke bawah dan tentunya anda tertanya-tanya teruk sangatkah tekanan sehingga remaja bawah umur nak bunuh diri?

Kebanyakan kes bunuh diri yang berlaku di Kazakhstan adalah disebabkan sebab yang biasa di negara ini, salah satunya adalah disebabkan gagal dalam peperiksaan dan tak sanggup menahan malu daripada orang ramai. Sebab-sebab lain adalah kesunyian yang keterlaluan, konflik di sekolah yang menyebabkan permusuhan, dan juga konflik keluarga.

Sebelum berlakunya gempa bumi di Nepal yang telah menggegarkan dunia pada 2015, rekod menunjukkan sebanyak 965 orang telah membunuh diri dari bulan Januari hingga April. Namun, jumlah itu meningkat kepada 1,363 nyawa selepas berlakunya gempa bumi tersebut dari bulan April sehingga Julai. Dikatakan gempa bumi tersebut telah memberi impak kepada peningkatan kadar bunuh diri di Nepal. Sebab utama mereka mencabut nyawa sendiri adalah tidak dapat menanggung kesengsaraan akibat kematian orang tersayang dalam gempa bumi tersebut.

Pada tahun 2014, sebanyak 4,332 kes bunuh diri dicatatkan dan lebih ramai lelaki yang memilih cara ini. Cara membunuh diri terbanyak digunakan adalah menggantungkan diri diikuti dengan meminum racun.

Kadar bunuh diri di Tanzania semakin meningkat dari tahun ke tahun sehingga mengejutkan pakar psikatiari dan pakar psikologi. Dalam masa 5 tahun sahaja, sebanyak 3420 kes bunuh diri dicatatkan termasuk remaja bawah 18 tahun. Sebab utama kes bunuh diri adalah kerana remaja perempuan yang mempunyai masalah sosial yang dihadapi setiap hari yang menambahkan tekanan yang tak dapat ditanggung lagi. Selain itu, penyakit yang tak dapat dirawat lagi yang membuatkan mereka tak mahu hidup lagi, seperti penyakit HIV/AIDS.

Mozambique merupakan antara negara termiskin dan mundur di Afrika. Digelar sebagai "Negara No.1 bunuh diri di Afrika", kadar bunuh diri yang tinggi adalah disebabkan kemiskinan terlampau dan penyakit kronik yang tak dapat disembuhkan.

Terdapat pelbagai masalah yang dihadapi oleh mereka disebabkan miskin terlampau yang merendahkan taraf kehidupan secara tak langsung menyumbang kepada peningkatan kadar bunuh diri di Mozambique. Sebagai contoh, tak semua orang mempunyai sumber air yang bersih di kawasa pedalaman yang membuatkan mereka terpaksa berjalan berkilometer untuk sampai ke sumber air iaitu sungai yang mana merupakan satu punca utama penyakit Malaria dan penyakit lain.

Walaupun kes rogol di Mozambique agak rendah, tetapi ia menjadi penyebab berlakunya bunuh diri kerana mangsa rogol menjadi trauma dan membunuh diri.

Kepercayaan teguh dan tradisi keluarga India yang sangat kuat di Suriname boleh menyebabkan keburukan pada masa yang sama kerana ketegasannya sehinggakan menjadi punca kepada kes bunuh diri. Bagi perempuan India yang biasanya melalui perkahwinan yang diatur oleh keluarga, dan perkahwinan itu tidak seperti yang diinginkan boleh menjadi punca bunuh diri. Lebih teruk, jika mereka tidak langsung berkahwin akan menyebabkan keaiban yang teramat kepada keluarga dan ini menjadi punca mereka diseksa dengan teruk seperti dicurahkan asid.

Daripada diseksa sebegitu rupa, mereka lebih cenderung untuk mengambil nyawa sendiri. Selain itu, Suriname merupakan negara yang sangat miskin dan amat sukar untuk menjalani kehidupan normal yang menyumbang kepada masalah kesihatan, buruh kanak-kanak dan juga eksploitasi seksual.

Lithuania juga merupakan negara yang sangat miskin sehinggakan terdapat ramai gelandangan di tepi-tepi jalan dan mencari makanan di dalam tong-tong sampah. Kadar bunuh diri di Lithuania sangat membimbangkan dan lebih teruk di kawasan luar bandar. Menurut WHO, sebanyak 34 daripada 100,000 penduduk membunuh diri. Jumlah ini adalah 3 kali ganda daripada Amerika syarikat, dan 11 kali ganda daripada Greece.

Faktor lazim yang menjadi kelaziman dalam kes bunuh diri adalah pengambilan alkohol yang teruk dan penyalahgunaan dadah yang membuatkan badan tidak tertampung oleh badan.

Sebanyak 4,000 kes bunuh diri dilaporkan setiap tahun di Sri Lanka, dan sebanyak 11 nyawa terkorban setiap hari disebabkan bunuh diri. Kadar bunuh diri bagi lelaki adalah 46.4 nyawa daripada 100,000 pendudukvmanakala bagi perempuan adalah sebanyak 12.8 nyawa daripada 100,000 penduduk. Jika jumlah ini diteruskan ia mungkin akan menyebabkan lenyapnya komuniti di Sri Lanka dalam beberapa bulan sahaja.

Faktor utama adalah disebabkan tekanan kewangan yang amat teruk dan tak tertanggung. Selain itu, faktor-faktor lain yang menyumbang kepada kadar bunuh diri adalah tradisi keluarga India, tekanan kumpulan gangster dan juga taraf pendidikan yang teruk yang menjadikan mereka miskin.

Jika dilihat negara-negara di atas, kebanyakannya adalah negara mundur dan bergelut dengan kemiskinan. Namun, Korea Selatan merupakan sebuah negara maju, berpendidikan dan berprofil tinggi. Kadar bunuh diri di Korea Selatan berlaku di kalangan mereka yang mempunyai perniagaan dan tidak berjaya, membuatkan mereka mengambil jalan penyelesaian singkat.

Golongan yang banyak membunuh diri adalah warga tua. Kelaziman kes bunuh diri yang berlaku di Korea Selatan adalah kerana kemiskinan yang berleluasa di kalangan warga emas yang mana hampir sebahagian daripada populasi warga tua hidup di bawah taraf kemiskinan. 71.4% daripada warga tua tidak berpelajaran dan 37.1% daripada mereka tinggal di luar bandar.

Selain itu, budaya anak-anak menjaga orang tua mereka sudah hilang di kalangan warga Korea Selatan pada abad ke-21. Cara bunuh diri biasanya adalah dengan menggunakan racun, terutamanya di kalangan wanita. sebanyak 58.3% kes bunuh diri antara tahun 1996 hingga 2005 dicatatkan menggunakan racun.

Jumlah kes bunuh diri di Jepun pada tahun 2014 adalah sebanyak 25,000 kes, iaitu 3 kali ganda kadar bunuh diri di United Kingdom. Sebanyak 70 nyawa melayang setiap hari disebabkan bunuh diri dan kebanyakannya adalah lelaki. 71% penyumbang kes bunuh diri adalah golongan lelaki dan penyebab utama kematian lelaki berumur 20 hingga 44 di Jepun.

Faktor utama adalah disebabkan oleh tekanan ekonomi yang menyebabkan pengangguran dan juga tekanan sosial. 65.3% kes bunuh diri disebabkan oleh kehilangan pekerjaan dan 34.3% disebabkan oleh kesusahan hidup. Kemurungan juga menjadi penyebab utama kes bunuh diri.

Selain itu, ramai diantara pekerja di Jepun membunuh diri kerana tidak tahan dengan tekanan kerja yang amat berat. Bagi mereka, bunuh diri adalah jalan penyelesaian dan kepercayaan mereka terhadap kelahiran semula.

Mungkin ada yang tak pernah dengar nama negara ini, namun ia merupakan negara yang mempunyai kadar bunuh diri tertinggi di dunia. Dikatakan kes di Guyana terlalu banyak sehinggakan ia dikataka rakyat negara ini mati sebab bunuh diri seperti lalat. Kadar bunuh diri adalah sebanyak 44.2 nyawa bagi setiap 100,000 penduduk dan jumlah lelaki yang bunuh diri adalah 3 kali ganda daripada wanita.

Kes bunuh diri paling popular di Guyana adalah pembunuhan diri beramai-ramai pada tahun 1978 di mana 900 ahli Kuil Rakyat Jim Jones telah mengambil nyawa mereka sendiri, namun ada dakwaan ia merupakan pembunuhan beramai-ramai, bukan bunuh diri.

Selain daripada kemurungan, kes rogol, kemiskinan, penyakit kronik, tak berpendidikan, pengangguran, peperangan, masalah sosial dan sakit mental, sebab utama yang membuatkan kadar bunuh diri melonjak naik dan buatkan anda terkejut, adalah perbuatan sihir.

Mereka menggunakan "kuasa spiritual" melalui hubungan antara nenek moyang bagi memanipulasi dan mengawal minda orang yang mereka mahukan dan menyuruh mangsa buat apa sahaja yang mereka mahukan. Ahli ilmu sihir menjadi fenomena kontroversi yang merangkumi skala global atau sekurangnya di benua Afrika.

Pengurusan yang lemah oleh kerajaan menyebabkan kegagalan dalam menyediakan servis asas dan kedaulatan undang-undang. Namun, peranan ekonomi yang tidak teruk sebagai faktor utama dalam kadar bunuh diri kekal sebagai isu kontroversi di Guyana.


6 Lokasi Dengan Sekuriti Paling Ketat Di Dunia

Jika anda mempunyai barang berharga, pastinya anda akan menyimpannya di tempat yang dikawal ketat dan selamat. Sebab itu kita menyimpan wang kita di dalam bank, dan juga pesalah jenayah dikurung di dalam penjara. Namun, masih terdapat kejadian di mana bank-bank dirompak dan juga banduan melarikan diri daripada penjara.

Ia adalah kerana kawalan keselamatan tempat-tempat itu tidak cukup ketat untuk membanteras perkara-perkara tidak diingini berlaku. Jadi, kali ini, iluminasi.com ingin berkongsi 6 tempat atau lokasi yang paling ketat dikawal dan diawasi di atas muka bumi.

Ia merupakan sebuah kem tahanan yang terletak di Cuba dan telah beroperasi sejak 1904 lagi. Sejak tahun 2002, kem ini menjadi tempat bagi pengganas dan banduan perang dari Iraq dan Afghanistan. Mereka yang ditahan di sini dikurung tanpa tempoh tertentu dan tidak dibicarakan. Mereka dianggap sangat berbahaya untuk dibebaskan.

Fasiliti ini diawasi oleh tentera yang bersenjata berat, dan juga dipagari dengan pagar elektrik. Dikatakan kawasan ini dikelilingi oleh periuk api aktif. Selain itu, pulau ini juga sangat sukar untuk didekati.

Selepas Barack Obama mengambil tampuk kepimpinan sebagai Presiden Amerika Syarikat, beliau berjanji untuk menutup kem ini, namun mendapat tentangan atas alasan tidak mahu banduan-banduan ini dipenjarakan di Amerika Syarikat. Tetapi, Obama berjaya mengurangkan jumlah banduan daripada 245 kepada 41.

Juga dikenali sebagai Sungai Tuman atau Sungai Duman, sungai sepanjang 521 kilometer ini merupakan sebahagian daripada sempadan antara Rusia, China dan Korea Utara.

Ia mengalir di timur laut Asia yang memisahkan China dan Korea, dan memisahkan Korea Utara dan Rusia sebelum mengalir ke Laut Jepun.

Ramai orang yang benci akan kekejaman Korea Utara cuba untuk masuk ke China menggunakan sungai ini. Namun ada yang berjaya dan ada yang gagal, kerana garis pantai ini kini dikawal ketat oleh tentera Korea Utara yang tak kenal erti belas kasihan.

Walaupun begitu, ia masih menjadi medium untuk pelarian-pelarian yang menyeberangi melalui sempadan cina walaupun ia lebih cetek dan beku ketika musim sejuk.

Pasti tak akan tertinggal dalam senarai ini adalah Area 51. Tiada siapa yang boleh menceroboh kawasan ini kerana ia dikawal dengan sangat ketat dan sulit.

Ia merupakan sebuah pangkalan Tentera Udara Amerika Syarikat. Menurut CIA, nama sebenar fasiliti ini adalah Homey Airport dan Groom Lake. Nama Area 51 digunakan dalam dokumen ketika Perang Vietnam.

Walaupun dinafikan oleh kerajaan Amerika Syarikat, tempat ini dikatakan mempunyai kaitan dengan fenomena aneh seperti UFO dan makhluk asing. Ada pendapat mengatakan mayat makhluk asing dan serpihan kapal angkasa disimpan di sini untuk tujuan eksperimen, dan pendapat lain mengatakan di sinilah tempatnya kajian biologi dalam mengubahsuai senjata dilakukan. Anda rasa?

Penulis pun tak pernah tahu pasal benda alah ini, tapi setelah lakukan carian, baru dapat info. Svalbard Global Seed Vault adalah sebuah bank benih yang sangat selamat, terletak di Pulau Spitsbergen, Norway, 16-18 kilometer sahajad dari Kutub Utara.

Ia ditubuhkan bagi memelihara berbagai-bagai jenis benih tumbuhan yang menjadi salinan ganti (spare) kepada benih-benih yang disimpan di bank-bank benih seluruh dunia. Jika berlaku bencana alam yang merosakkan alam, benih-benih di sini digunakan untuk tujuan pemuliharaan.

Cary Fowler, ahli pemulihara kolaborasi oleh Kumpulan Perundingan Penyelidikan Pertanian Antarabangsa (CGIAR) dalam penubuhan bank ini.

Dibuka pada 2008, bank yang menelan belanja RM38.6 juta ini dibiayai sepenuhnya oleh kerajaan Norway dan kos untuk menyimpan benih di sini adalah percuma. Lokasi bank ini sahaja sudah menjadi salah satu daripada perlindungan kepada benih-benih ini yang sebelum ini pernah tercemar akibat bencana alam. Terdapat beberapa bank benih yang telah ditutup sebelum ini seperti di Filipina, Iraq dan Afghanistan. Sebanyak 4.5 juta kapasiti penyimpanan sampel benih terdapat di bank ini.

Selepas bencana kebocoran maklumat yang sangat teruk pada tahun 2010, pengasas wikileaks, Julian Assange telah membuat perubahan drastik dengan memindahkan server-servernya ke lokasi yang lebih selamat, iaitu Sweden.

Sebuah bunker nuklear bawah tanah yang terbengkalai dipilih sebagai lokasi baru bagi menjaga keselamatan maklumat kepunyaan mereka. Ia seolah-olah sebuah gua yang sangat luas, di mana gunung ini dikorek menembusi batu granit di bawah Vita Berg Park di Stockholm dan menjadi bilik-bilik khas.

Bilik-bilik di dalam gua gunung ini direka khas bagi menempatkan server-server komputer yang menyimpan maklumat syarikat-syarikat dan berada 30 meter di bawah permukaan tanah. Tak cukup dengan itu, fasiliti ini mempunyai pusat bekalan kuasa sendiri yang berjalan setiap saat. Kalau tengok gambar-gambar ini, memang sangat canggih fasiliti ini.

Walau seketat mana tempat-tempat di atas dikawal oleh manusia, tetapi tidak dapat mengatasi kawalan terhadap Kaabah di Mekah, oleh Allah S.W.T. Kaabah yang dibina oleh Nabi Ibrahim dan anaknya Nabi Ismail, seperti dalam firman Allah:

وَإِذْ يَرْفَعُ إِبْرَاهِيمُ الْقَوَاعِدَ مِنَ الْبَيْتِ وَإِسْمَاعِيلُ رَبَّنَا تَقَبَّلْ مِنَّا إِنَّكَ أَنْتَ السَّمِيعُ الْعَلِيمُ

“Dan (ingatlah) ketika Nabi Ibrahim bersama-sama Nabi Ismail meninggikan binaan asas-asas (tapak) Baitullah (Kaabah) itu, sambil keduanya berdoa dengan berkata: Wahai Tuhan kami! Terimalah daripada kami (amal kami), sesungguhnya Engkaulah Yang Maha Mendengar, lagi Maha mengetahui.” [Surah al-Baqarah : 127].

Sehingga kini, masih berdiri teguh kiblat bagi umat Islam ini walaupun terdapat ancaman daripada orang kafir.


7 Amalan Pendidikan Kanak-Kanak Di Sekolah China

Dengan populasi manusia hampir 1.4 billion orang, hidup di negara mata sepet ini, China, bukanlah sesuatu yang mudah. Dengan kehidupan anda yang tidak mempunyai jaminan sosial, anda tak mempunyai banyak peluang untuk menyinar jika anda tidak bertungkus lumus berusaha.

Kanak-kanak di China boleh dikatakan sudah bersedia untuk menempuh dunia luar kerana kerja keras mereka bermula sejak mereka kecil lagi.

Seorang guru Bahasa Inggeris, Masha Pipenko, yang berasal dari Ulyanovsk, Rusia berpeluang mengajar di tanah besar ini dan menceritakan situasi sebenar sistem dan pendekatan China dalam pendidikan.

Di China, mereka mengamalkan senaman ringan untuk memanaskan badan, setiap hari. Tetapi bukan hanya sekali sehari. Ia dimulakan dengan senaman pada awal pagi dan disusuli dengan berbaris.

Ucapan pagi diberikan dan bendera sekolah dinaikkan. Selepas waktu pembelajaran ke-3, murid-murid akan melakukan senaman mata di mana beberapa titik di bahagian diurut sambil muzik didengarkan. Senaman memanaskan badan sekali lagi dilakukan pada jam 2 petang.

Jika di sekolah kita waktu rehat hanya 30 minit, namun di China ia berbeza. Waktu rehat utama yang juga waktu makan tengahari adalah selama satu jam. Ketika ini murid-murid mempunyai masa yang banyak untuk makan di kantin, dan diberikan makanan istimewa jika tiada kantin di sekolah.

Guru-guru pula diberikan makan tengahari secara percuma, dan ia sangat sedap. Makanannya pula adalah mengikut tradisi, satu lauk berdaging, dua jenis sayuran, nasi dan juga sup.

Terdapat sesetengah sekolah mengamalkan waktu nap (tidur sebentar) selepas waktu makan tengahari untuk menggalakkan pembelajaran yang sihat. Tidur sebentar ini dapat mengembalikan tenaga kepada murid-murid untuk memberikan perhatian sepenuhnya kepada pelajaran seterusnya.

Guru di China sangat dihargai oleh masyarakat, termasuklah murid-murid. Para guru dilayan dengan baik dan penuh hormat. Bahkan, murid-murid akan menunduk tanda hormat kepada guru mereka, dan juga kepada guru lain yang tidak mengajar mereka.

Guru-guru dibenarkan untuk merotan murid-murid jika melakukan kesalahan. Semakin jauh sekolah itu semakin kerap hukuman yang berlaku. Sebagai contoh, murid-murid diberikan sejumlah masa untuk mempelajari perkataan English dan untuk setiap perkataan yang murid tak tahu, akan dirotan.

Kanak-kanak di China belajar lebih daripada 10 jam sehari. Sekolah bermula dari jam 8 pagi dan tamat pada pukul 3 atau 4 petang. Tak terhenti di situ, mereka akan pulang ke rumah dan sambung melakukan kerja rumah sehingga 9 atau 10 malam. Kanak-kanak di bandar pula biasanya akan hadir kelas muzik, belajar seni, dan menyertai kelab sukan pada hujung minggu.

Kanak-kanak ini dididik sebegini teruk sejak kecil lagi kerana persaingan di China sangatlah tinggi, kerana jika mereka tidak mendapat gred yang baik, mereka tidak akan diterima masuk ke universiti.

Bagi kanak-kanak yang datang dari keluarga yang miskin yang tidak mahu bersekolah atau terlalu nakal, kerap dibuang sekolah. Mereka ini akan masuk ke sekolah kung fu.

Di sekolah kung fu, mereka berlatih siang dan malam, dan jika mereka bernasib baik, mereka akan mendapat pelajaran asas, untuk membolehkan mereka tahu membaca, yang mana ia amat sukar kerana sistem bahasa China yang sangat sukar.

Sama seperti sekolah biasa, hukuman tegas diberikan, sama ada dipukul dengan kayu, ditampar atau ditendang. Setelah mereka tamat persekolahan, mereka biasanya menjadi berdisiplin dan boleh mengajar kungfu.

Kebanyakan master kung fu yang terkenal berasal daripada sekolah seperti ini. Juga menjadi adat bagi orang di China untuk menghantar kanak-kanak yang lemah dan sakit ke sekolah kung fu untuk tempoh 1 atau 2 tahun untuk menjadikan mereka sihat sambil mempelajari kung fu atau tai chi.

Sejak kecil lagi, di mana sahaja mereka ini belajar sama ada di sekolah biasa atau sekolah kung fu, mereka mengamalkan 3 ciri-ciri utama, iaitu bekerja keras, berdisiplin, dan menghormati mereka yang lebih tua dan berpangkat. Dan juga mereka diajar dan dipupuk untuk melakukan yang terbaik dalam apa saja yang mereka lakukan.


7 Alat Mainan yang termahal di dunia

Alat mainan merupakan satu benda yang pasti kita inginkan semasa kecil. Bagi kanak-kanak lelaki, mereka lebih cenderung untuk memiliki koleksi mainan seperti robot, kereta mainan dan alat mainan tentera. Bagi kanak-kanak perempuan, mereka lebih minat kepada anak patung dan permainan yang berunsur masakan.

Namun, tahukah anda bahawa terdapat alat mainan yang sungguh mahal? alat mainan ini bukanlah alat mainan yang sesuai untuk diberikan kepada kanak-kanak untuk bermain, tetapi ia adalah khusus untuk penggemar atau pengumpul koleksi alat permainan yang antik dan limited edition.

figura aksi berkonsepkan tentera merupakan salah satu konsep yang terkenal bagi pengumpul koleksi alat-alat mainan yang mahal. Alat mainan ini dicipta oleh Don Levine pada tahun 1963 dan ia telah dijual dengan harga 200,000$ (RM857240) kepada seorang pengumpul dari Amerika. Kini, alat mainan ini berada di Muzium Geppi di Meryland.

Gundam Fix Platinum Toy Robot telah dihasilkan pada tahun 2007 oleh seorang designer dari Jepun yang bernama Ginza Tanaka. Robot kecil ini hanya setinggi 12.5cm namun memiliki berat sebanyak 1.4 kilogram. Hal ini demikian kerana 89 bahagian robot tersebut diperbuat daripada platinum asli, manakala mata robot tersebut diperbuat daripada 0.15 karat berlian.

Rangka Nintendo Wii Supreme ini telah disaluti dengan emas 22 karat seberat 2.5 kilogram, manakala butang utamanya diperbuat daripada berlian asli. Menurut laporan, Stuart Hughes telah mengambil masa sebanyak 1 tahun setengah untuk menyiapkan Nintendo Wii Supreme. Stuart Hughes merupakan orang yang teelah menghasilkan iphone termahal di dunia.

Barbie merupakan anak patung yang digemari kanak-kanak perempuan semasa mereka kecil dan menjadi teman untuk mereka bermain masak-masak. Namun, barbie yang termahal di dunia ini lebih elok disimpan dengan baik kerana harganya yang sangat mahal. Rantai yang dipakai anak patung ini diperbuat daripada berlian asli.

alat ini dicipta oleh pereka Jepun yang bernama Ginza Tanaka. Beliau menghasilkan alat mainan ini sempenta tribute kepada kelahiran putera Jepun, Hisahito, pada tahun 2006. Alat ini telah disaluti dengan emas dan beratnya dianggarkan hampir mencecah 40kg.

Rubik's cube merupakan alat mainan berkonsepkan puzzle yang paling terkenal. Pada tahun 2009, mainan ini telah terjual sebanyak 350 juta unit di seluruh dunia. Alat mainan ini yang termahal digelar "The Masterpiece Cube Rubik’s Cube" dan telah dihiasi dengan batu berlian asli. kiub rubiks ini berfungsi dengan sempurna seperti kiub rubiks yang normal. Setiap bahagian kiub ini dihiasi dengan batu berlian 185 karat.

Patung beruang yang termahal di dunia bukanlah patung beruang yang terkenal di seluruh dunia iaitu "Teddy" yang dimiliki oleh Mr. Bean. Namun, ia merupakan patung beruang bernama "Louis Vuitton bear" yang dihasilkan oleh syarikat mainan berpangkalan di Jerman. Ia telah dijual dengan harga Rm9juta kepada seorang warga Korea bernama Jessie Kim. Patung beruang ini telah lengkap dihiasi dengan pakaian berjenama LV dilengkapi dengan beg tangan yang mahal. Kini, patung beruang ini diletakkan di muzium di Jeju, Korea Selatan.


Maher Zain pun pelik dengan sikap 'enforcement' segelintir rakyat Malaysia

Kisahnya berlaku sekitar tahun 2011. Masa tu video muzik lagu I Believe nyanyian Irfan Makki feat Maher Zain baru release. Kebetulan dalam klip berkenaan Maher Zain pakai seluar pendek. Walaupun masih menutupi lutut, namun ianya tidak dapat menghalang bahagian berkenaan terlihat saat mencangkung di tepi sungai untuk membasuh muka.

Gegak gempita page Maher Zain Malaysian Fan Club dengan komen rakyat Malaysia. Masing-masing mengeluarkan hukum Maher Zain adalah pendosa kerana telah menunjukkan auratnya.

Maher Zain maklum akan hal ini. Beliau sebut pada aku yang beliau hairan dengan sikap kita mendepani isu berkenaan. Seolah-olah tidak tahu menahu mazhab yang lain dalam soal aurat.

Itu satu. Kes yang kedua saat Erdogan dan isteri hadir ke Malaysia. Kalau kau orang ingat, ada satu gambar di Putrajaya menggabungkan Najib Razak dan isteri, juga Erdogan dan suri hatinya.

Ada yang beri komen, cuba lihat perbezaan isteri PM Malaysia dengan PM Turki (ketika itu masih Perdana Menteri). Seorang menutup aurat, seorang kembang semangkuk rambutnya.

Namun ada yang membalas komen berkenaan begini : Siapa kata isteri Erdogan tutup aurat? Tengok tudungnya. Tak dilabuhkan menutup dada. Dia masukkan tudung dalam baju yang dipakai.

Kawan-kawan yang baik hati, sehari dua ini kecoh netizen membicarakan soal aurat lelaki. Masing-masing mengkritik hujah Dr Rora dan Mufti KL.

Siap ada yang sinis memberi komen, kalau macam tu, bolehlah kan lelaki pakai boxer masa solat. Astaghfirullah Al Adzim.

Saya tak tahu mengapa netizen kita sebegini. Lebih malang lagi, ianya menjadi bahan lawak sesama Asatizah. Masing-masing sibuk menyindir.

Jelas dari penerangan Rora dan Dr Zul Bakri, aurat mengikut uruf setempat dan mazhab. Kenapa sukar sangat untuk kita raikan?

Jika di negara lain, wanita yang solat memakai seluar jeans, tudung tak menutupi dada pun, tapi bagi mereka ia sudah menutup aurat.

Sama juga di Turki. Wanita di sana memang memakai tudung sebegitu. Ia dimasukkan ke dalam pakaian mereka sendiri. Mengikut uruf setempat, ia sudah menutup aurat dan sah untuk dipakai ketika solat.

Jika di sini, Malaysia dilihat aurat dari kacamata Mazhab Syafie, maka kita ikutlah sahaja. Ia mengikut keadaan di Malaysia.

Moga anak kita, generasi masa depan lebih terbuka akan permasalahan seperti ini. Bukan untuk menjadi liberal, tetapi untuk membuka minda betapa indahnya Islam mendepani fiqh yang berbeza tempat dan negara.

Nota Editor : Kisah pandangan Maher Zain ini diceritakan sendiri oleh saudara Fairuz ketika menguruskan kelab peminat Maher Zain


5 Ibu Yang Bunuh Bayi Sendiri Dengan Cara Paling Kejam Pernah Direkodkan

Tiada jenayah yang lebih mengerikan dan menyayat hati daripada ibu bapa yang membunuh anaknya sendiri. Walaupun ia tidak boleh diterima jika bapa yang membunuh anak, namun ia lebih menyedihkan jika si ibu yang melakukannya kerana telah bersusah payah mengandungkan selama 9 bulan.

Jika di Malaysia, terdapat banyak kes di mana bayi-bayi dibuang dan ditinggalkan di merata tempat, namun apakah yang membuatkan seorang ibu yang mempunyai naluri keibuan, sehingga sanggup membunuh anak sendiri?

iluminasi.com ingin berkongsi 5 ibu yang telah membunuh bayi mereka sendiri dengan sangat kejam dan tidak berperikemanusiaan. Semoga menjadi pedoman bagi kita semua.

Seorang wanita yang baru sahaja menjadi ibu, Lindsey Lowe, 25, telah membunuh kedua-dua bayi kembarnya beberapa minit selepas dilahirkan. Bayi-bayi yang dilahirkan di dalam tandas di rumah ibu bapa Lindsey pada 12 September 2011 itu dibunuh dengan menutup hidung dan mulut mereka sehinggalah mereka lemah tak bermaya dan berhenti bernafas. Bayi-bayi itu kemudiannya dimasukkan ke dalam sebuah bekas dan ditutup dengan selimut.

Menurut Lindsey, dia membunuh bayi-bayinya itu kerana tidak mahu ibu bapanya daripada mengetahui bahawa dia mengandung dan mempunyai anak. Dia juga memberitahu bahawa tiada siapa yang perasan bahawa dia mengandung walaupun kelihatan seperti orang mengandung. Pada Oktober 2011, ujian DNA mengesahkan bahawa bayi-bayi tersebut bukanlah daripada hasil hubungan antara Lindsey dan tunangnya, Jonathan Brooks, sebaliknya hasil daripada hubungan sulit dengan lelaki lain.

Dah la buat salah curang, kemudian nak sembunyikan lagi dengan kesalahan membunuh anak sendiri.

Lindsey dihukum penjara dengan tempoh minimum 51 tahun di Penjara Wanita Tenenessee, Nashville.

Megan Huntsman, seorang ibu dari Utah, Amerika Syarikat telah mengaku membunuh anak-anaknya yang baru lahir dengan mencekik sehingga mati. Dari tahun 1996 hingga 2006, Megan telah melahirkan seramai 7 orang bayi namun 6 daripadanya mati dibunuh dan hanya seorang saja hidup.

Megan membunuh 6 bayi tersebut dan memasukkannya ke dalam kotak, dan disembunyikan di dalam garaj. Bayi-bayi itu dijumpai oleh suaminya dalam keadaan dibalut dengan plastik terus melaporkan kepada pihak berkuasa. Megan dijatuhkan hukuman penjara seumur hidup atas kesalahannya.

Seorang ibu di Jerman, Bianca, yang menghadiri sebuah pesta Halloween di Munster yang mengambil masa 1 jam dari rumahnya di Soest, telah meninggalkan bayi perempuannya berseorangan di rumah. Bayi yang telah diberi makan itu dibiarkan di atas katil untuk beberapa hari, dan kemudiannya ditemui mati oleh ibunya yang baru pulang ke rumah.

Keesokan harinya, Bianca pergi semula ke Munster dengan membiarkan mayat bayinya terlantar di atas katil sehingga mayat bayi itu dijumpai oleh badan khidmat sosial. Disoal kepada Bianca, dia memberitahu bahawa hanya ingin menghadiri pesta itu untuk beberapa jam sahaja namun terlupa akan anaknya kerana tidak sedarkan diri disebabkan pengaruh dadah bernilai RM1,500.

Laporan mengatakan bayi tersebut tidak diberi makanan secukupnya untuk beberapa minggu sebelumnya dan Bianca memberitahu ramai orang bahawa bayinya akan mati disebabkan oleh ketumbuhan otak, yang membuatkan kejadian ini kelihatan seperti dirancang oleh ibunya yang sengaja meninggalkannya keseorangan sehingga mati. Tak dapat bayangkan bagaimana seksanya saat-saat akhir yang dilalui oleh bayi ini yang dahaga dan kelaparan sehingga mati.

Pertengkaran di antara pasangan suami isteri sememangnya tidak dapat dielakkan, sedangkan lidah lagi tergigit. Namun, tidaklah sampai ke tahap membunuh. Seorang ibu berusia 33 tahun, Hu Chen, yang ingin membalas dendam terhadap suaminya selepas pergaduhan mereka, telah mencampakkan bayi perempuannya yang berusia 12 bulan ke hadapan sebuah lori seberat 40 tan yang sedang bergerak dan telah menggilis bayi itu sehingga mati.

Sejurus selepas itu, ibu tersebut sekali lagi mencapai anaknya yang berusia 6 tahun dan menolaknya ke jalan raya, namun bernasib baik kerana diselamatkan oleh orang yang lalu-lalang. Hanya satu alasan yang boleh diterima dalam tindakan ini, namun masih tidak boleh diterima akal, iaitu tekanan mental dan emosi.

Berada di tangga pertama senarai ini, sesuatu yang tidak dapat dibayangkan oleh manusia yang waras. Pernah tak anda terkena percikan minyak panas? Bagaimana rasanya, sakit kan? Dan bayangkan pula apa rasanya jika berada di dalam microwave, agak-agak masak tak? Itulah apa yang berlaku kepada seorang bayi yang dibunuh oleh ibunya sendiri dengan kejam di California. Pada Februari 2012, Ka Yang, telah membunuh anaknya yang masih bayi berusia hanya 7 minggu, dengan memasukkannya ke dalam microwave!

Sinar radiasi mikro dari microwave yang mampu merebus otak dan organ badan bayi itu telah dibiarkan berjalan selama 2 minit. Akibat daripada itu, perut dan usus bayi malang itu disahkan telah "masak" oleh ahli patologi. Insiden ini mampu membuatkan sesetengah pembunuh lain ternganga.

Walaupun Ka Yang disahkan mempunyai masalah mental, namun tindakan yang dilakukan oleh ibu bagi 4 orang anak ini sememangnya tidak boleh dihadam oleh akal yang waras. Ketika melakukan perbuatan kejam ini, Ka Yang disahkan mengalami sawan.


10 Ayat Yang Tidak Patut Diucapkan Oleh Lelaki Kepada Wanita

Biasanya lelaki dikatakan kurang memahami wanita kerana banyak tindakan lelaki yang buatkan wanita marah. Sesungguhnya lelaki dan wanita itu diciptakan dengan naluri yang amat berbeza. Lelaki lebih ringkas dan bersahaja manakala wanita pula lebih rumit dan kompleks.

Namun kadang-kadang terdepat segelintir kaum adam ini yang tidak pernah belajar daripada kesalahan yang sentiasa membuatkan si wanita merajuk atau marah. Lelaki diciptakan dengan lebih kesabaran, jadi perlu lebih bersabar dengan kerenah dan emosi wanita. Ingat, wanita itu bukan untuk difahami tetapi untuk disayangi.

iluminasi.com ingin berkongsi dengan anda 10 ayat yang dicakapkan oleh lelaki yang boleh membuatkan wanita merajuk dan marah tanpa sebab.

Biasanya lelaki akan cakap begini apabila si wanita tengah marah atau tertekan. Tapi, biasalah, lelaki kurang sensitif akan persekitarannya. Jika anda cakap macam ni, anda seolah-olah mencurahkan petrol pada api yang sedang menyala.

Mengapa? Ia kerana anda seolah-olah ingin mengatakan yang si wanita tidak dapat kawal perasaan, dan anda, si lelaki, yang lebih rational dan tenang.

Seelok-eloknya, tanya apa yang berlaku dan ingat, guna nada yang lembut, pasti wanita akan lebih sejuk.

Nampak macam si lelaki prihatin terhadap wanita, tetapi bagi wanita, yang mana sentiasa mementingkan kecantikan, akan mentafsirkannya sebagai anda mengatakan mereka kelihatan kusut dan tak terurus dari segi penampilan. Jangan biasakan mentafsir sesuatu yang anda lihat dalam bentuk ayat kerana cara pemikiran wanita agak lain dari lelaki.

Biasakan tanya terlebih dahulu, sebagai contoh, "Banyak kerja ke harini?". Ia menampakkan yang anda ingin tahu, bukan anda menghakimi.

Menurut Dr. John Gottman, ayat ini menyampai mesej ketidaksabaran dan kemarahan si lelaki mengenai sesuatu yang tak berkesudahan. Jangan cepat melenting, sebaliknya apabila setiap kali wanita cuba untuk berkomunikasi dengan anda, ia adalah satu peluang untuk berhubung secara emosi.

Daripada anda membalas balik menggunakan emosi kepada wanita yang sememanyag sentiasa beremosi dan tak stabil, lebih baik anda sabar sikit dan tanya apa yang dia fikirkan.

Ya, semua orang tahu yang anda ikhlas nak puji wanita yang mereka betul-betul nampak menarik. Tapi cara ini membuatkan si wanita itu berasa yang mereka sebelum ini tak cantik atau gemuk. Jangan sesekali puji wanita dengan membandingkan penampilan mereka yang lalu dan sekarang.

Nak puji, ada cara. Jika ada sesuatu yang baru, contohnya kasut atau tudung baru, itu yang patut anda puji. Ia menampakkan yang anda peka, dan buatkan si wanita tahu awak peka dan dia buat pilihan yang tepat. Keyakinan mereka akan bertambah.

Yang ini bahaya, bab makan memang sensitif. Kadang-kadang si lelaki memang benar-benar kagum melihat si wanita yang kurus tapi boleh habiskan makanan yang banyak. Tapi, faham sajalah wanita, mereka akan rasa yang anda memerli kerana nafsu makan mereka kuat dan membuatkan mereka malu.

Mereka juga akan rasa yang apa yang mereka makan itu boleh buatkan mereka gemuk. Jadi, jangan hairan kalau si wanita dah tak mahu makan banyak lagi, sebab anda cakap begitu. Dan elakkan untuk berkata, "Banyak ni je ke makan?". Ia menunjukkan anda seolah-olah mengawal berapa banyak si wanita perlu makan. Biarkan mereka makan sebanyak mana mereka mahu.

Ini satu masalah besar. Dah la si wanita itu habiskan masa berjam-jam nak bersiap dan pilih pakaian mana nak pakai, si lelaki pula boleh tanya macam ni. Dengan bertanyakan macam ni, dengan jelas anda menyampaikan mesej yang pakaian si wanita pakai itu tak sesuai.

Anda tak sepatutnya mengkritik sebegitu, sebaliknya perlu memuji apa saja pakaian yang dipilihnya, untuk menambahkan keyakinan diri mereka. Jika betul-betul tak sesuai, gunakan pendekatan lain, dengan mencadangkan pakaian lain dan memberikan alasan yang anda suka dengan warnanya.

Tak mengapa kalau anda berdua sahaja, tetapi kalau di tempat umum, ia sebaik-baiknya dihindarkan. Bukan tak boleh bergurau, tetapi perlu lihat tempat dan masa. Dengan berkata begini, anda seperti merendah-rendahkan kebolehan si wanita seolah-olah si dia tak tahu apa-apa.

Ia amat memalukan dan mengurangkan keyakinan diri mereka. Sebaliknya anda perlu tawarkan pertolongan dengan berkata, "Biar saya bantu awak..". Dengan ini, si wanita yang tak tahu akan berasa lega awak menolongnya dan tak malu kerana tiada siapa tahu yang si dia tak pandai buat perkara itu.

Ini sangat biasa dilakukan, mungkin si lelaki berasakan bahawa si wanita tidak memberikan perhatian. Namun, dengan berkata begini, si wanita akan berasa yang anda memerintah supaya mendengar apa yang anda cakap. Dan tugas utama si wanita adalah untuk mendengar sahaja cakap anda.

Mereka akan berasa tercabar dan marah, lebih-lebih lagi jika anda sememangnya sedang bertengkar pada mulanya. Jika si wanita seolah-olah tidak memberi perhatian, pegang tangannya dan lihat tepat kepada mata sambil bercakap. Mesej yang hendak disampaikan lebih mudah diterima.

Memang jelas yang anda menyatakan bahawa sesuatu yang dilakukan itu tidak mampu dilakukan oleh wanita. Apa sebenarnya kerja lelaki yang dimaksudkan? Kerja berat? Kerja yang sukar? Ia memberi mesej bahawa terdapat perkara yang wanita tak mampu lakukan dan menjadi tugas lelaki untuk melakukannya.

Ini secara tak langsung memberitahu bahawa kaum wanita lemah atau tidak berdaya. Zaman sekarang ini wanita sudah mampu menyaingi lelaki dalam segala bidang, malah ada yang lebih cekap dan hebat. Jadi, tak sepatutnya anda berkata begitu.

Jika perkara yang hendak dilakukan wanita itu adalah berat dan bahaya, cuba bantu dengan baik, dengan berkata, "Biar saya bantu, saya tak ada apa nak buat pun..". Ia tidak menampakkan anda merendahkan mereka, walaupun anda rasa si dia tak mampu.

Inilah ayat yang paling pantang didengar oleh wanita, dan akan menyebabkan kekeliruan yang amat sangat. Sangat sangat. Semua lelaki mengeluh perkara yang sama, dan semua wanita memberikan respon yang sama. Ia biasanya diajukan ketika melihat si wanita seperti mempunyai masalah.

Naluri kebanyakan wanita, bukan semua, yang mahukan perhatian lelaki, akan menjawab mereka okay dan berharap si lelaki memahami sendiri yang mereka tidak okay dan memujuk. Dan kebanyakan lelaki pula, bukan semua, mempunyai naluri "kaku", yang simple, tak fikir panjang bahawa si wanita itu sebenarnya tak okay. Jadi, di sinilah permasalahan yang sangat besar timbul.

Bagi penulis, dalam hal ini, kedua-dua memainkan peranan yang penting. Bagi si lelaki, anda sendiri sahaja yang tahu si wanita itu okay atau tidak kerana anda mengenalinya. Dan bagi wanita pula, jika baru sahaja kenal satu sama lain, jangan lah terlalu harapkan si lelaki terlalu memahami, kerana sifat lelaki yang simple dan tak rumit ini akan membuatkan anda merajuk sampai malam, atau esok pagi. Kedua-duanya perlu bertindak sebagai orang dewasa.


9 Keistimewaan Dan Kelebihan Jadi Ratu Elizabeth II

Rasanya tak perlu dikenalkan lagi siapa Ratu Elizabeth II, pasti semua mengenalinya kan. Bagi yang tak mengenali, beliau adalah raja yang paling lama memerintah di atas muka bumi ini. Ratu Elizabeth II telah menjadi Ratu United Kingdom, Kanada, Australia dan juga New Zealand sudah 65 tahun, sejak 1952.

Beliau sudah lama berada di dalam keluarga Diraja, semenjak keluarga Diraja dahulu mempunyai kuasa yang sangat hebat dan kelebihan yang banyak, sehinggalah kini di mana keistimewaan itu semakin berkurangan. Tetapi, masih terdapat banyak kelebihan dan keistimewaan yang dinikmati oleh Ratu England ini.

iluminasi.com ingin berkongsi 9 kelebihan dan keistimewaan yang dinikmati oleh Ratu Elizabeth II yang boleh buat anda terkesima.

Pelik juga kan kalau seorang permaisuri atau raja untuk pergi ambil ujian memandu kan, mestilah pengajar tu takut nak bagi gagal kan? Ya, memang Ratu Elizabeth II tak perlukan lesen untuk memandu. Di United Kingdom, semua jenis lesen memandu dikeluarkan di bawah nama Permaisuri, jadi, takkanlah beliau nak keluarkan lesen untuk diri sendiri kan? Contoh macam kalau anda tuan restoran, dah tentu anda makan percuma.

Walaupun tidak memerlukan lesen memandu, itu tak menjadikan Ratu Elizabeth II seorang pemandu yang cuai, malah ketika Perang Dunia Kedua, beliau pernah memandu ambulans dan juga memandu Land Rover beliau membawa putera Arab Saudi ketika lawatannya ke England pada tahun 1998.

Seperti memandu tanpa lesen, beliau boleh memandu seberapa laju yang disukai tanpa perlu mematuhi had laju memandu. Tak ada siapa yang mempunyai kelebihan ini, termasuklah adik Ratu Elizabeth II sendiri iaitu Princess Margeret.

Menurut Princess Margeret, kakaknya itu suka memandu laju! Jadi kalau nampak kereta laju kat jalan tu, mungkin Ratu Elizabeth II. Tapi mungkin disebabkan usia, beliau kini tak lagi pandu laju dan hanya memandu di estetnya sahaja. Boleh tahan jugak permaisuri ni.

Ketika anda sibuk-sibuk mengemas pakaian nak pergi travel, sangat penting untuk anda tak terlupakan perkara paling penting, iaitu pasport, tapi itu tak berlaku kepada Ratu Elizabeth II.

Tak ramai yang mempunyai kelebihan ini di atas muka bumi ini. Seperti lesen memandu juga, semua pasport British dikeluarkan oleh beliau, jadi Ratu Elizabeth II tak perlukan pasport.

England mempunyai masyarakat yang demokratik di mana orang awam dan juga pihak wartawan mempunyai kebebasan untuk bertanyakan soalan yang munasabah dan meminta maklumat berkenaan perkara yang sedang berlaku.

Tetapi, seperti mereka ini, keluarga Diraja juga mempunyai hak dan kuasa untuk tidak memberikan maklumat yang diminta, yang membolehkan Ratu Elizabeth II menjaga hal-hal sulit keluarga.

Jika anda sering mengeluh mengenai GST yang anda perlu bayar setiap hari, ia tidak berlaku kepada Ratu Elizabeth II. Setiap rakyat yang bekerja harus membayar cukai daripada pendapatan mereka, kecuali Permaisuri, namun dengan murah hatinya Ratu Elizabeth II membayar cukai secara sukarela sejak tahun 1992. Inilah yang dikatakan patriotik, bila kaya-raya, bantu rakyat. Bukan cekik rakyat untuk nak kaya-raya.

Mengisytiharkan perang atau keengganan untuk berdamai dengan mana-mana negara di atas muka bumi ini berada dalam genggaman Ratu Elizabeth II. Walaupun isu untuk mengisytiharkan perang biasanya dikendalikan oleh parlimen namun ia perlu mendapat izin daripada Permaisuri.

Jika Ratu Elizabeth II mengisytiharkan perang ke atas Malaysia esok, semua 15 negara yang berada di bawah takhtanya juga akan mengisytiharkan perang terhadap kita.

Beliau juga boleh memecat jawatan kerajaan Australia dan Canada ikut suka hati beliau. Ia berlaku kepada Perdana Menteri Australia pada 1975.

Ini agak ekstrem. Undang-undang United Kingdom mengharamkan pemburuan angsa dan dilindungi oleh Ratu Elizabeth II, apatah lagi memakannya. Selain itu, semua angsa yang berada di Sungai Thames adalah milik beliau.

Akan tetapi, Ratu Elizabeth II mempunyai keistimewaan dan kebebasan untuk menikmati makanan kegemaran nenek moyangnya dengan memanggang angsa-angsa tersebut.

Apa yang lebih membuatkan anda ternganga adalah semua ikan paus dan ikan lumba-lumba yang berenang di perairan United Kingdom adalah milih Ratu Elizabeth, namun ia diharamkan untuk dibela oleh orang lain.

Undang-undang ini dahulunya pernah dinikmati oleh raja-raja Melayu sehinggalah ia ditarik balik. Jika anda tak puas hati dengan Ratu Elizabeth II dan ini menyamannya, lupakan sahaja hasrat anda. Ia kerana beliau berada di atas sekali, dan undang-undang pun tak dapat nak berbuat apa-apa.

Beliau tak boleh dipenjarakan dan tidak perlu mengemukakan sebarang bukti di mahkamah, dan keistimewaan ini juga dinikmati dan digunapakai secara antarabangsa.

Segala undang-undang yang ingin dipinda perlu melalui parlimen dan House of Lords terlebih dahulu, sebelum diberikan kepada Ratu Elizabeth II untuk mendapatkan kebenaran Diraja.

Sama ada undang-undang itu menjadi undang-undang baru atau tidak, terletak di tangan beliau. Kalau beliau rasa tak suka, maka tak jadilah undang-undang. Tetapi mengikut sejarah, beliau tidak akan menolak.

Bukan itu sahaja, Ratu Elizabeth II juga boleh melanggar mana-mana undang-undang. Apa sahaja undang-undang yang ada di United Kingdom. Beliau boleh mencuri di pasaraya, boleh langgar lampu isyarat, boleh ambil tanah persendirian jika berlaku kecemasan.

Tak ada duit? Tak ada masalah, Ratu Elizabeth II boleh cetak duit sendiri, dan beliau mempunyai mesin cetak duit di Istana Buckingham. Tapi jika boleh ambil barang percuma, apa gunanya duit lagi kan?

Beliau boleh rompak bank, malah bunuh orang di khalayak ramai sekalipun, dan tak dikenakan apa-apa hukuman. Tapi ini tak pernah berlaku pun la walaupun Ratu Elizabeth II boleh buat macam ni.

Penulis rasa Ratu Elizabeth II macam boleh buat apa saja beliau suka je kan.


5 Khasiat Dan Kebaikan Taugeh

Taugeh amat popular dalam masakan terutama kuetiau goreng dan seumpamanya kerana tanpa adanya taugeh rasanya kurang enak. Tetapi, kalau nak sebut pasal taugeh ini ramai yang tidak suka malahan benci terhadap taugeh.

Golongan anti-taugeh ini mungkin disebabkan sejak dari kecil lagi tidak makan taugeh, jadi apabila dah besar menjadi amat sukar untuk menelannya. Mesti akan ada yang asingkan taugeh sebelum makan bukan? Sebelum ini ramai yang cakap taugeh tidak elok dimakan, tetapi itu sebenarnya adalah taugeh yang dihasilkan secara kimia.

Banyak sebenarnya kebaikan taugeh. Ini antara 5 khasiat taugeh yang ramai tidak tahu :

Ini yang paling seronok sebab taugeh membantu untuk mengurangkan lemak di dalam badan kita. Untuk mereka yang berisiko mendapat penyakit strok dan serangan jantung disebabkan kadar lemak yang tinggi, jika mengamalkan makan taugeh, ia dapat menyisihkan lemak-lemak yang tidak baik dalam badan.

Taugeh dapat mencegah kanser dari berlaku kerana ia mengandungi zat yang mampu melumpuhkan permulaan awal kanser tersebut. Selain itu, ia juga dapat mencegah penyakit usus dan pankreas. Bagi wanita yang sering makan taugeh, ia juga mampu mengurangkan risiko kanser payudara.

Ya, antara salah satu faktor untuk awet muda adalah dengan makan taugeh kerana ia kaya dengan antioksida. Sesiapa yang ingin nampak muda bolehlah amalkan makan taugeh selepas ini.

Setiap sayur-sayuran ada fungsinya untuk kesihatan diri kita. Tahukah anda bahawa taugeh juga dapat membantu kesuburan lelaki dan wanita? Untuk lelaki yang selalu makan taugeh dapat menghasilkan sperma yang banyak dan berkualiti. Bagi wanita pula, ia dapat membantu kesuburan telur atau ovum wanita.

Taugeh juga boleh membantu dalam membuang kotoran di dalam usus besar kita kerana ia mengandungi banyak serat dan air. Jadi, selepas kotoran tersebut dihapuskan, tiada lagi zat-zat beracun di dalam kotoran yang dapat diserap tubuh.

Sesetengah orang alah kepada protein yang terdapat dalam taugeh dan dengan itu mereka disyorkan untuk tidak memakannya sama sekali. Kalau tidak boleh makan taugeh, jangan paksa diri anda. Oleh itu, pastikan taugeh itu segar, tidak berubah warna dan tidak berbau jika telah lama disimpan sebelum anda makan. Hal ini kerana bakteria dapat membiak jika dibiarkan terlalu lama.


10 Rutin Harian Yang Ramai Salah Lakukan - Life Hack

Mungkin selama ini anda tidak pernah sedar bahawa banyak perbuatan, perlakuan atau rutin harian anda telah dilakukan dengan salah. Artikel ini akan menjelaskan satu per satu perbuatan yang ramai salah lakukan dalam aktiviti seharian.

Anda tahu bahawa tab kecil yang digunakan untuk membuka air minuman tin anda juga sebenarnya tempat pemegang untuk straw anda. Jangan menenggelamkan straw tersebut ke dalam minuman berkarbonat yang menyebabkan ianya timbul dan keluar dari atas, sebaliknya letakkan straw melalui tab pembuka tadi dan straw anda pasti akan statik.

Walaupun manusia telah membuat inovasi banyak perkara, kita seringkali tewas semasa mengupas pisang. Lupakan cara mengupas dari atas, yang sebenarnya boleh menjadi sangat sukar. Mulai sekarang ikut cara buka pisang dari bawah. Ia pasti dapat dilakukan dengan satu kupasan yang kemas.

Sesetengah manusia gemar melipat atau menggulung pakaian dalam bagasi. Tetapi, jarang orang melipat dan menggulung sekaligus. Walaupun menggulung pakaian anda membolehkan anda untuk mendapatkan lebih banyak ruang dalam beg anda, terdapat kaedah genius yang disebut 'bundling' yang membolehkan anda untuk memuatkan lebih banyak pakaian.

'Bundling' memerlukan anda untuk melapis pakaian anda bermula dengan barangan besar seperti sweater atau jaket, dan menambah item kecil lainnya di atas, sebelum menggulung semuanya ke dalam satu bundel padat yang dapat dimuatkan dengan mudah ke dalam beg pakaian anda. Pelajarinya dengan menonton video dibawah!

Pernah tertanya-tanya mengapa ruangan tengah makanan yang anda panaskan menggunakan ketuhar gelombang mikro (microwave) selalu sejuk? Ini kerana haba dari ketuhar gelombang mikro tersebut sampai ke bahagian luar terlebih dahulu serta memanaskannya lebih daripada ruangan tengah.

Untuk mengelakkan ini terjadi, buat suatu lubang kecil di bahagian tengah pinggan anda dan makanan anda ke tepi. Ini akan memanaskan makanan tersebut secara sama rata dan sempurna.

Anda biasa menggunakan lebih dari sehelai tisu untuk mengeringkan tangan anda sama ada di dalam tandas atau selepas makan? Jika ya, inilah masa terbaik untuk anda mengubah tabiat itu. Cara terbaik adalah dengan mengambil sehelai tisu sahaja dan melipatnya sebelum digunakan.

Dengan ini, suatu proses dinamakan 'interstitial suspension' terjadi dimana air dapat diserap secara sama rata ke dalam tisu tersebut dengan berkesan. Bahkan, ia juga dapat mengelakkan pembaziran.

Mengupas kulit ubi kentang bukanlah semudah yang disangkakan, terutamanya bagi surirumah yang terpaksa mengejar masa. Selepas ini, apa kata anda rebus terlebih dahulu ubi kentang itu dan seterusnya rendam dalam air sejuk selama 5 saat. Kemudian, tarik kulitnya. Senang bukan?

Apabila telefon mengalami sedikit tumpahan air sama ada di dalam bilik air, tandas awam atau kolam, kita seringkali diberitahu untuk merendamkannya dalam beras dan tunggu beberapa hari untuk ianya boleh berfungsi semula.

Walaubagaimanapun, jika anda meletakkan telefon anda dalam beg ziplock yang dimeteraikan yang mempunyai beberapa paket gel silika di dalamnya, ia akan kering lebih cepat. Paket-paket tersebut ada dalam pakej anda kerana ia menyerap kelembapan, jadi mereka berfungsi lebih baik daripada beras.

Sesiapa yang suka makan mangga pasti tahu mengupasnya boleh menjadi sangat menjengkelkan dan melekit. Sebaliknya, apa yang anda perlukan adalah cawan yang kukuh dan sedikit koordinasi mata serta tangan.

Kalau anda seorang yang cemerkap dan sering menumpahkan air minuman semasa menuangkannya dari kotak atau botol. Apa kata anda gunakan cara seperti dalam gambar di atas. Nescaya, air tersebut tidak akan jatuh berderai oleh kerana tekanan yang kurang disebabkan lubang yang berada di kedudukan yang lebih tinggi. Selain minuman, cara ini juga boleh digunapakai untuk cecair lain seperti minyak pelincir.

Ketahuilah cara semulajadi sewaktu membuang air besar adalah dengan mencangkung bukannya duduk. Bagi yang masih menggunakan tandas cangkung, mungkin ianya tidak menjadi satu masalah. Jika kita duduk, saluran usus menjadi tidak semulajadi berbanding sewaktu mencangkung.


5 Sikap Tak Elok Guru Yang Menyusahkan Guru Lain - Luahan Cikgu Nor

Umur aku 29, mengajar di salah sebuah sekolah rendah di negeri Selangor. Sebelum korang gelakkan aku atau tuduh aku sebagai salah seorang manusia yang pilih jadi guru sebab tak dapat kerja lain, first of all, peduli apa aku dengan tuduhan macam tu. Macam lah semua orang yang belajar benda tu buat benda yang dia belajar. Tak ada pula kau bising bila orang lain macam tu. Bila cikgu, laju aje kena kutuk.

Aku tengok ramai netizen beberapa hari ni kutuk cikgu macam-macam sebab ada satu isu viral soalan matematik budak. Komen yang aku baca banyak kutuk cikgu dalam bermacam hal lah. Aku setuju. Aku dah 5 tahun berkhidmat ni pun kadang-kadang rasa macam orang gila tengok kerenah cikgu-cikgu ni.

Aku tengok admin Iluminasi.com selalu tulis guna angka 5 dan aku pun dah 5 tahun jadi cikgu ni, ni aku garapkan sikit 5 bukti cikgu-cikgu ni memang patut kena kritik dan kutukan dari masyarakat. Admin tolong edit ya mana yang over? Tolong rahsiakan nama penuh aku.

Aduh. Ni salah satu benda yang susah betul nak kata tak berlaku. Bila aku borak dengan kawan-kawan satu batch yang posting, ramai yang kata benda yang sama. Cikgu lama seperti tepu, macam konkrit.

Tak mahu terima pembaharuan langsung. Nak juga kekal teknik P&P (pembelajaran dan pengajaran) zaman dia belajar dekat Maktab. ABM masih pakai manila kad. Nak kekalkan "teacher talks, student listen."

Aku kesian betul dengan seorang cikgu ni kat sekolah aku. Cikgu lelaki. Dia dulu jurusan IT kemudian jadi cikgu. Dah berumur la, 30 lebih. Bila ada masalah berkaitan komputer, dia kena. Bukannya masalah makmal komputer tu, itu nasib baik technician ada, ni masalah komputer sendiri. Laptop hang, komputer lembap nak buang apps dari telefon, memory telefon penuh pun semua cari dia. Sekarang ni zaman teknologi.

Masalah-masalah macam tu boleh aje buka internet tengok solution takpun gi anta kedai. Semua nak perkhidmatan free je cikgu-cikgu ni. Kesian aku tengok dia melayan cikgu-cikgu ni. Pakai tau, menjaganya tak nak pulak.

Aku selalu marah bila rakan sekerja aku merungut-rungut kalau dia kena hantar pelajar ke acara pelajar macam sukan atau pertandingan. Bukannya selalu, sekali-sekala. Dia punya merungut tu macam dunia dah nak kiamat.

Nak buat macam mana lagi, kita tiap-tiap orang cikgu ada kena assign dengan aktiviti ko-korikulum. Buat untuk budak-budak apa salahnya? Kalau budak menang, dia pulak yang melebih-lebih nak kata dia yang latih budak-budak tu.

Kami ada dapat telefon dengan tablet. Tak pakai pun. Kutuk pun ada. Benda elok, benda percuma, boleh pulak dikutuknya dikata baik tak payah bagi. Logik ke pemikiran macam tu boleh jadi cikgu? Karang tak bagi marah pulak. Memang aku akui susah kami nak utilize benda tu terutamanya telefon 4G tu sebab kami sendiri tak tahu macam mana nak guna.

Tiap-tiap bulan kami diberikan 2GB mobile internet secara percuma jadi daripada korang kutuk-kutuk benda tu tak ada faedah, apa kata gunakan kemudahan yang dah diberikan ke arah yang berfaedah? Benda tu ada dalam tangan kita la. Kita yang kawal.

Tiap-tiap sekolah mesti ada 3-4 orang malaon macam ni. Dah la menyusahkan orang. Dia lagi sibuk pergi buat benda lain yang aku malas nak tanya apa dia buat sampai orang lain kena relief kelas dia. Ada seorang cikgu sekolah aku, rupanya dia rajin masuk kelas 2 minit bagi kerja kemudian dia keluar. Gi mana aku tak tau la.

Tiap-tiap hari buat macam tu sampai budak tak belajar apa. Dah kena tegur open-open masa mesyuarat pun dia buat tak peduli. Orang muda. Aku rasa dia ni datang sekolah pun sebab ada kontrak wajib kena berkhidmat, lepas habis lari la dia. Seronok makan gaji buta. Lepas tu nampak lagi banyak buang masa makeup kereta Myvi dia tu. Myvi aje pun. Makeup la macam mana pun bukan jadi Ferrari.

Macam tu lah kisah aku. Saja aku nak luahkan sementara tengah panas isu cikgu. Aku yang cikgu pun kutuk cikgu tapi niat aku tulis ni baik. Aku tak suka tengok kaliber cikgu sekolah dipermainkan oleh malaon-malaon ni yang banyak ambil kesempatan. Lagipun dulu profesion cikgu sangat berprestij, tak macam sekarang.

Sekarang bila aku kata aku kerja cikgu aje, orang pandang sinis kecuali mak bapak anak murid aku yang susah-susah. Diorang ni lah yang banyak buatkan aku rasa dihargai dan aku patut sabar layan pancaroba jadi guru.

Terima kasih pihak Iluminasi.com sebab siarkan bebelan aku ni. Kepada sesiapa yang makan cili dia lah yang rasa pedasnya. Harapnya tulisan aku ni viral sampai ada yang kongsi dekat whatsapp sekolah aku. Biar diorang sendiri baca dalam grup whatsapp. Aku gelak-gelak aje lah sebab diorang bukan tau pun aku yang tulis.

NOTA ADMIN - GAMBAR DALAM CORETAN INI HANYALAH HIASAN ARTIKEL SEMATA. TIDAK ADA GAMBAR CIKGU NOR DAN TIDAK ADA GAMBAR CIKGU -CIKGU YANG DIMAKSUDKAN DALAM ARTIKEL INI. JIKA ADA PIHAK YANG KURANG SENANG GAMBARNYA DIMUATNAIK, SILA MAKLUMKAN PADA KAMI.


Minuman Suplemen Penyebab Leher Warga Emas ini Ditebuk

Artikel ini ditulis oleh Dr. Rafidah Abdullah di laman Facebook milik beliau dan diolah oleh penulis sendiri. Beliau merupakan seorang Nephorolist iaitu doktor pakar khusus dalam penjagaan dan merawat penyakit buah pinggang.

Percaya sangat suplemen untuk sakit lutut, tak pasal-pasal leher di tebuk !

Cerita ini berkenaan dengan seorang makcik yang berumur 65 tahun. Menghidap penyakit kencing manis dan darah tinggi beberapa tahun tapi masih stabil. Beliau dah sakit lutut 3 bulan tapi tak pernah buat X-Ray atau jumpa dengan doktor, apatah lagi dengan pakar Ortopedik.

Makcik ini buat keputusan untuk ambil suplemen saja. Si suami pun belikan P****A. Dalam iklan cakap jus delima dan dicampurkan dengan bahan lain, bagus untuk 1001 penyakit. Kata makcik tu, ia serasi dengan badannya, dah boleh jalan lepas tu, tapi, tak lama lepas tu, dah tak boleh jalan. Dalaman makcik tu jadi rosak, dan mula rasa penat, akhirnya sesak nafas.

Buah pinggang rosak! Jadi leher makcik ini terpaksa ditebuk untuk dimasukkan tiub, bagi membolehkan proses dialisis. Untuk pengetahuan, prosedur seperti ini berisiko tinggi.

Makcik terus menyesal, dan baru-baru ini jumpa balik dengannya di klinik. Alhamdulillah, nasib beliau baik, sebahagian daripada fungsi buah pinggangnya dah pulih dan tak perlu dialisis lagi. Beliau berasa sangat lega bila saya beritahu yang tiub di lehernya tu dah boleh buang. Bacaan creatinine pun dah turun ke 238 umol/L, walaupun masih tak normal, tapi kalau dijaga dengan baik, boleh lambatkan proses dialisis seumur hidup.

1. Kalau rasa sakit lutut, tolong jumpa Doktor. Pergi X-Ray dan jika perlu rujuk ke pakar Ortopedik, sila buat. Jangan suka-suka hati ambil ubat sendiri. Painkiller kalau diambil dalam jangka masa yang lama juga boleh rosakkan organ, terutama buah pinggang. Kalau suplemen, lagi lah cepat.🙏

2. Jangan berani ambil suplemen tanpa nasihat doktor. JANGAN tanya jurujual atau bulat-bulat percaya pada testimoni. Jumpa doktor yang merawat anda. Dan tanya diri dulu:

3. Kalau tiba-tiba jadi kegagalan buah pinggang (acute kidney failure), biasanya fungsi buah pinggang masih boleh pulih sedikit. Bincang betul-betul dengan doktor yang merawat kerana semua orang tak sama. Kalau doktor cadangkan buat ujian lanjut, jangan tangguh, buat cepat-cepat.

4. Kalau ada sakit buah pinggang kronin, tolong dengan baik-baik cadangan doktor. Kalau nak lambatkan keadaan anda sampai tahap perlu buat dialisis, JANGAN SENTUH LANGSUNG :

Kalau anda ambil juga, lagi segeralah anda kena pergi dialisis. Anda ingat ambil yang di atas ni melambatkan dialisis, tapi mempercepatkan lagi.

5. Kalau rasa nak ambil pati atau jus delima ke, beli buah delima di pasaraya, sangat berkhasiat. Buat dan bancuh sendiri.


Jambatan Pintar Ini Penyambung China Secara 2Way - Flipper Bridge

Tidak menjadi masalah bagi kita untuk memandu ke negara jiran, seperti Thailand atau Singapura kerana kita memandu di sebelah kiri jalan, sama seperti kedua-dua negara ini.

Tetapi, bagi Hong Kong dan China yang berjiran antara satu sama lain, ia sedikit berbeza. China memandu di sebelah kanan, manakala Hong Kong pula memandu di sebelah kiri jalan. Jadi, bagaimana jika orang yang tinggal di Hong Kong ingin ke China dengan memandu, kerana kedua-duanya adalah berbeza?

Bagi menyelesaikan kekeliruan yang timbul di sempadan kedua-dua negara berjiran ini, dan juga untuk mengelakkan daripada pertembungan kenderaan antara penduduk Hong Kong dan China, satu idea yang sangat ringkas, namun pintar telah dihasilkan.

Arkitek dari Belanda, NL Architects mencadangkan pembinaan jambatan yang diberi nama Jambatan Flipper. Nama jambatan ini diberikan mengikut fungsi praktikalnya, di mana kedua-dua arah pemanduan telah ditukar antara satu sama lain.

Kaedah digunakan adalah sangat bijak, di mana kedua-dua bahagian trafik dipisahkan menggunakan bentuk nombor 8. Satu lalu dibina dengan merentasi satu lagi laluan melalui bawah. Dengan ini, laluan yang sebelumnya berada di bahagian kanan, apabila melalui bentuk nombor 8 ini, akan berubah ke bahagian kiri, dan sebaliknya.

Dengan adanya lingkaran ini, ia dapat mengelakkan kenderaan dari kedua-dua arah bertentangan itu bertembung antara satu sama lain. Selain itu, ia amat memudahkan proses perjalanan dan menjimatkan banyak masa.

Sebagai contoh, jika anda datang dari China dan ingin ke Hong Kong melalui jambatan ini, anda memandu di sebelah kanan. Di separuh jalan, anda akan melalui lingkaran ini di mana laluan anda akan melereng ke bawah dan melepasi laluan bertentangan secara bersilang.

Setelah jalan itu kembali bergabung dengan laluan bertentangan, anda sudah berada di sebelah kiri.


Wanita Adalah Rahsia Kejayaan Sesebuah Syarikat - Jack Ma

Di dalam sebuah persidangan, 2017 Global Conference on Women and Entrepreneurship di Zhejiang,China, Jack Ma telah memberikan respon yang dapat menghentikan stigma terhadap wanita. Beliau telah menjawab soalan yang sering ditanya oleh orang kepadanya : Adakah anda mahu menjadi lelaki atau wanita di kelahiran semula?

"Ya, benar, jika saya menjadi wanita di kelahiran akan datang, saya mahu mempunyai dua orang anak, dan menubuhkan 2 syarikat. 2 buah syarikat yang bagus, bukan syarikat yang besar. Saya berasakan lelaki berkebolehan dalam membesarkan syarikat mereka, manakala wanita pula menjadikan sesebuah syarikat itu lebih baik," jelas Jack Ma.

Di sini kita boleh mendapati bahawa Jack Ma mempunyai visi tersendiri di mana beliau tahu dengan kehadiran wanita di dalam sesebuah syarikat, ia menjadikan syarikat itu menjadi lebih baik.

Menurut Jack Ma lagi, salah satu daripada kunci kejayaan syarikatnya, Alibaba Group, yang berkeuntungan sebanyak RM26 billion pada tahun 2017, adalah kerana mereka mempunyai banyak pekerja dari golongan wanita.

"Ketika waktu-waktu sukar yang dialami saya, wanita-wanita inilah yang menyokong dan menggalakkan saya untuk sabar dan tabah. Saya sangat bersyukur mempunyai mereka sebagai pekerja.

Mengambil pekerja perempuan, bagi Jack Ma adalah seperti resepi rahsia kejayaan sesebuah syarikat kerana wanita lebih mengambil kisah mengenai orang lain berbanding lelaki. Menurutnya lagi, wanita akan menjadi sangat berkuasa di abad ke-21, kerana abad sebelum ini orang membanding-bandingkan serta menghargai otot, tetapi abad ini orang lebih menghargai kebijaksanaan.

Jack Ma yang terkenal sebagai seorang yang bijak dalam mengatur strategi bisnes, ditanya sama ada beliau boleh menandingi kepintaran ibunya. Beliau menjawab dengan memberitahu bahawa wanita boleh menyelami sesuatu masalah yang kompleks dan rumit hingga ke dasarnya. "Tak ramai yang boleh menandingi kepintaran ibu mereka. Saya rasa adalah lebih mudah untuk menyembunyikan sesuatu dari ayah daripada ibu.

Di akhir ucapannya, Jack Ma memberitahu bahawa akan muncul lebih ramai usahawan hebat dan pemimpin politik dari golongan wanita.


8 Tanda-Tanda Anda Adalah Ibubapa Toksik Kepada Anak-Anak

Setiap ibu bapa mempunyai kaedah dan pendekatan tersendiri dalam membesarkan anak-anak. Menurut ibu bapa, mereka lah yang paling berhak dalam menentukan bagaimana untuk mencorakkan anak-anak. Lagipun, itu kan anak mereka.

Namun, perlu diketahui bahawa terdapat beberapa cara dan aspek yang dapat memberikan impak negatif terhadap tumbesaran mental dan emosi anak-anak. Walaupun anda berasakan cara anda itu betul, anda perlu fikir kesan terhadap anak-anak terlebih dahulu.

iluminasi.com ingin berkongsi 8 tanda-tanda bahawa anda merupakan ibu bapa yang toksik kepada anak-anak yang boleh memudaratkan mereka tanpa anda sedari.

Perkara ini sangat kerap berlaku. Ya, anak anda adalah milik anda, namun, hidup mereka bukan lah hak anda. Ketika anda membesarkan anak anda, mereka mempunyai identiti dan minat sendiri. Walau apa sekalipun yang anda ingin lakukan atau capai, anda tak patut gunakan anak anda sebagai medium untuk mendapatkannya.

Jika cita-cita anda adalah menjadi seorang doktor, namun tak tercapai, anda sesekali tidak sepatutnya memaksa anak anda untuk menjadi seorang doktor, lebih-lebih lagi jika mereka menunjukkan minat terhadap perkara lain. Tak salah kalau nak pupuk minat, tetapi jangan sampai ke tahap memaksa.

Perkara terbaik yang anda boleh buat adalah biar mereka mencari minat dan galakkan mereka ke arahnya. Anda juga tak suka jika ibu bapa anda memaksa anda mengejar sesuatu yang anda tak suka.

Mungkin anda tak sedar bahawa anda sudah lama menjadi ibu bapa, sehingga perangai anda bersama kawan-kawan terbawa-bawa hingga ke rumah. Amatlah penting untuk anda mengetahui jenis-jenis lawak yang patut atau tidak digunakan bersama anak-anak.

Lawak anda bersama rakan-rakan anda tidak sesuai untuk anak anda, lebih-lebih lagi jika lawak-lawak itu menyakat dan merendahkan anak-anak anda. Ia akan memberikan impak negatif yang boleh membuatkan mereka hilang keyakinan diri.

Tak perlu anda mendera anak-anak anda secara fizikal, hanya dengan mendera mereka secara emosi dan mental juga membuatkan anda tergolong dalam golongan ibu bapa toksik. Ibu bapa seperti ini tidak mahu menerima kesalahan mereka dan untuk melepaskan diri mereka daripada kesalahan, mereka menjadikan anak-anak sebagai mangsa.

Jika anda menerangkan sesuatu tindakan negatif dengan menyalahkan anak-anak, anda perlu muhasabah diri dan berfikir lebih matang.

Jangan meletakkan tanggungjawab terhadap kegembiraan dan kebahagiaan anda ke atas bahu anak-anak anda, sebaliknya anda yang perlu bertanggungjawab ke atas kebahagiaan mereka. Sememangnya sesebuah pasangan akan berasa gembira dengan kurniaan anak-anak, tetapi anda sendiri yang perlu membahagiakan mereka.

Di umur yang masih muda dan kecil, mereka masih tercari-cari apa yang membuatkan mereka gembira, marah, sedih dan sebagainya. Anda sebagai ibu bapa perlu memberikan persekitaran yang selamat kepada mereka tanpa menambahkan tekanan terhadap kebahagiaan anda.

Jika mereka mengecewakan anda, seperti gagal dalam ujian, anda perlu meniliti masalah itu dengan cara yang berhemah, mungkin dengan memberikan lebih masa dalam mengajar mereka atau mencari apa yang diminati oleh anak anda supaya mereka lebih berjaya.

Jika anda tak mahu menggunakan cara ini dalam menjalani sesebuah hubungan romantis bersama pasangan anda, anda juga tak patut melakukannya terhadap anak-anak anda. Mereka juga mempunyai perasaan sama seperti orang lain.

Jika anda membelanjakan wang untuk anak-anak dalam bentuk hadiah atau ganjaran, ia tidak sepatutnnya menjadi sesuatu yang anda akan ungkit. Jangan sesekali menggunakan wang atau benda untuk mendapatkan penghormatan dan kasih sayang daripada anak anda.

Tindakan memberikan "silent treatment" kepada anak-anak sebagai respon jika berlaku perbezaan pendapat adalah sangat kebudak-budakan. Ia mungkin membuahkan hasil jika ianya dilakukan terhadap pasangan anda, namun tidak kepada anak-anak. Anda tidak patut mempunyai ego terhadap anak-anak.

Ada sebab mengapa anda digelar ibu bapa dan mereka digelar anak. Jika kedua-duanya berfikiran kebudak-budakan, siapa yang akan akan mengemudi keluarga anda? Adalah menjadi tanggungjawab anda untuk mengajar anak-anak mengenai nilai berkomunikasi yang baik.

Cara yang terbaik untuk mengajar, adalah dengan menjadi contoh kepada mereka.

Tak kiralah sama kita, manusia, kecil atau dewasa, amat penting bagi kita untuk meluahkan perasaan kita. Ia dapat membuatkan minda dan hati kita menjadi lebih tenang dan tenteram. Ia akan menjadi sesuatu yang memudaratkan kepada kesihatan mental anak anda jika anda tidak memberikan peluang atau terlalu sibuk untuk mendengar luahan mereka.

Ramai ibu bapa mengganggap apa yang hendak diluahkan oleh anak-anak adalah sesuatu yang remeh. Ya, mungkin bagi orang dewasa ianya remeh, tetapi bagi mereka, ia memberikan kesan yang amat dalam. Jadi, sesibuk atau seletih mana pun anda, dengarlah apa sahaja yang hendak diluahkan mereka, dan galakka mereka untuk lebih meluahkan apa saja yang terbuku dalam hati.

Walaupun terdapat ibu bapa yang suka menggunakan pendekatan "tough love" dalam membesarkan anak-anak mereka, ia agak kurang dipersetujui oleh ibu bapa lain. Ia sebenarnya tidak salah, cuma perlu melihatkan situasi. Mungkin anda berasakan dengan cara itu dapat membuatkan anak-anak anda lebih berdikari, namun ia juga boleh membuatkan mereka sukar dalam membina hubungan yang rapat dengan anda dan orang lain pada masa hadapan.

Untuk mengelakkan mereka menghadapi masalah demikian, mereka sendiri perlu menerima kasih sayang tak berbelah bahagi sejak dari rumah lagi.


8 Perkara Yang Ramai Menyesal Bila Dah Tua Atau Berusia Senja

Pernah tak anda menyesal kerana tak lakukan sesuatu, dan anda harap anda boleh patah balik masa lalu? Mesti pernah kan? Ada yang nak patah balik masa sekolah, ada yang nak patah balik masa remaja. Apa pun yang anda buat, masa akan tetapi berdetik tanpa menunggu anda.

Apabila sudah terlambat, baru lah kita sedar kita tersilap tapi dah tak boleh nak patah balik. Jadi, sebelum anda menyesal di kemudian hari, iluminasi.com ingin berkongsi dengan anda 8 perkara yang anda akan menyesal di kemudian hari jika dibiarkan.

Ini paling kerap dilakukan, membazir masa yang ada. Kebanyakan daripada kita menghabiskan masa dengan perkara yang tak berfaedah, daripada melakukan perkara yang membina. Kita tak akan sedar masa yang dibaziri itu amat berharga, sehinggalah ia sudah berlalu, sebagai contoh, terlalu banyak buang masa dengan permainan video.

Bagi orang yang sangat menghargai masa, mereka akan melakukan sesuatu yang memberi manfaat kepada diri sendiri dan juga masyarakat. Sekurang-kurangnya ia boleh menambahkan kualiti dalam hidup mereka. Selepas beberapa tahun, anda akan menyedari bahawa jika anda menggunakan masa yang dibazirkan, anda akan mendapatkan hasil.

Ramai di antara kita yang mengalami pelbagai penyakit disebabkan hidup dengan gaya yang tak sihat. Tak payah cakap pasal penyakit yang serius seperti kencing manis dan sakit jantung, kita hanya lihat kepada obesiti. Oleh kerana gaya yang tak sihat seperti makan makanan segera, tak bersenam, merokok dan sebagainya.

Ya, jika anda makan fast food, anda tak akan gemuk serta merta, tapi selepas beberapa tahun, pasti anda akan dapat "hasilnya" iaitu menjadi gemuk. Dah ramai yang merungut dengan mengatakan, "Kalau dulu aku exercise/ work out, mesti badan aku dah cantik, tak gemuk macam sekarang". Itu belum cakap pasal sakit jantung, kencing manis dan darah tinggi.

Wang dan masa sering dijadikan alasan untuk seseorang itu tidak pergi mengembara, lebih-lebih lagi ke luar negara. Ramai yang beranggapan bahawa pergi berjalan ini memerlukan wang yang banyak, namun itu semua salah. Dengan perancangan yang betul, anda boleh mengembara dengan bajet yang rendah.

Ketika anda masih muda lah waktu yang paling sesuai untuk melihat negara orang dan menimba ilmu serta pengalaman. Bila anda dah berkeluarga, barulah nak pergi mengembara. Memang masih belum terlambat, tapi percayalah, semuanya dah tak akan sama. Jadi, sementara masa masih ada, pergilah mengembara.

Disebabkan tekanan ekonomi sekarang yang semakin teruk, kebanyakan orang terlalu fokus mencari duit, seolah-olah dengan adanya banyak duit, mereka akan bahagia. There's more to life than just working. Apa gunanya ada duit banyak tetapi anda hilang masa anda dan tak dapat belanjakan dengan gembira.

Kerja itu penting, tetapi anda perlu imbangkan dengan perkara lain, seperti luangkan masa dengan keluarga dan berehat. Ingat, duit boleh cari, tapi masa yang berlalu tak akan dapat balik.

Di zaman moden ini, kemahiran adalah satu perkara yang sangat berharga. Ketika mana semua orang mempunyai ijazah, kemahiranlah yang akan membezakan anda dengan orang lain. Ramai yang ambil mudah tentang perkara ini, sehinggalah ia sudah terlewat.

Kemahiran seperti berbahasa asing, antara salah satu yang sangat bernilai. Jika anda rasa anda sudah selesa menjadi seorang jurutera dan tak mahu belajar bahasa asing, mungkin satu hari nanti anda akan menyesal jika anda terlepas peluang bekerja di negara luar, contohnya seperti Jepun, kerana anda tidak tahu berbahasa Jepun. Belajar ja, tak rugi pun.

Kita tak tahu sampai bila kita akan hidup, dan dengan melakukan perkara atau pekerjaan yang anda tak gembira, hanya menambahkan tekanan dalam hidup. Jangan paksa diri anda lakukan sesuatu yang anda tak suka, melainkan anda tak ada pilihan lain.

Jika anda tak gembira bekerja di bidang tersebut, cuba cari peluang lain yang mana anda rasa gembira dan tak tertekan. Bina balik kerjaya anda, semuanya masih belum terlambat. Cuma anda perlu berani menghadapi cabaran. Jika cabaran itu berbaloi, why not?

Tiada apa yang mustahil di dunia ini. Segala apa yang anda mahu, adalah munasabah. Bermula dengan angan-anganlah kemudiannya yang akan menjadi kenyataan, tapi tanpa tindakan, semua hanya tinggal angan-angan. Jangan tunggu masa yang sesuai dan sempurna, kerana anda tak tahu bila ia akan tiba.

Bertindaklah jika anda ingin mendapatkan sesuatu, kerana ia tak akan datang bergolek. Biar selambat mana pun, asalkan ada kemajuan. Orang putih cakap, "Slowly but surely". Jangan dah terlambat, baru anda menyesal, dan kemudiannya cakap "Kalau lah aku...".

Kesibukan kerja anda bukanlah alasan untuk anda tidak luangkan masa dengan orang yang tersayang. Karier anda memang penting, tetapi yang lebih penting adalah orang tersayang. Tanpa orang tersayang, wang anda tak bernilai lagi. Jika anda masih mempunyai ibu bapa, atau anak, keraplah luangkan masa dengan mereka, kerana masa sedang berdetik.

Ibu bapa akan semakin tua, dan anak-anak akan semakin membesar. Tak guna jika anda sanggup berhenti kerja sekalipun jika ibu bapa anda sudah tiada, dan anak-anak anda sudah besar dan menjadi renggang.


6 Soalan Maut Yang Pernah Ditanya Majikan Kepada Calon Temuduga Kerja

Bagi mereka yang telah melalui beberapa atau berpuluh temuduga kerja dalam hidup mereka, pastinya anda sudah boleh mengagak jenis soalan killer yang akan ditanya oleh penemuduga.

Di mana anda melihat diri anda dalam masa 5 tahun?

Ini biasanya yang ditanya di dalam temuduga dan ramai yang sudah lali, dan mempunyai jawapan sebelum masuk ke bilik temuduga.

Setiap soalan ditanyakan untuk menguji mindset dan mentaliti seseorang walaupun dengan pendekatan berbeza. Bagi jawatan kepimpinan, kemahiran sosial dan berkomunikasi adalah sangat penting.

iluminasi.com ingin berkongsi dengan anda 6 soalan killer daripada 6 CEO ini yang gemar mereka ajukan kepada calon dalam memilih pemimpin yang baik untuk syarikat mereka.

Beliau mengakui bahawa ini adalah soalan kegemaran beliau, dan tak pernah gagal mengejutkan calon. Soalan ini, menurut Michael, benar-benar mendedahkan apa yang mereka rasa mengenai cara kepimpinan mereka. Walaupun dari segi teorinya ia tidak mempunyai jawapan yang betul, namun secara praktikalnya posisi yang ditemuduga ini menentukan kecenderugan calon tersebut.

Beliau gemar bertanyakan soalan yang tidak diduga ini kepada graduan MBA yang ditemuduga untuk posisi mid-level. Ia kedengaran seperti remeh, namun menggambarkan visi seseorang. "Ia adalah salah satu cara yang bagus untuk kita tahu bagaimana seseorang berfikir mengenai risiko dan ganjaran," jelas Ken.

Ini agak jarang, dan sangat pelik, tetapi berkesan. Rick menemuduga calon, dan kemudian bertanyakan kepada orang-orang yang ditemui oleh calon. Menurut Rick, beliau bertanyakan kepada pemandu yang memandu calon ke pejabatnya, pembantu beliau, sehingga ke penyambut tetamu.

"Saya bertanya kepada mereka bagaimana calon melayan mereka. Maklumat yang diterima daripada mereka amatlah berharga dan dari sinilah anda tahu bagaimana perangai seseorang yang sebenar," jelas Rick.

Apa yang dicari oleh Rick adalah seseorang yang mempunyai kemahiran bukan kognitif, iaitu berkenaan sikap, tingkah laku dan juga strategi yang diperlukan oleh seorang pemimpin dalam menguruskan sesebuah pasukan.

Bagi mengetahui daya tahan, kreativiti dan juga rasa rendah diri calon, Roger mengorek balik kegagalan lalu. Menurut Roger, sangatlah menarik baginya jika calon mempunyai keterbukaan dalam berkongsi mengenai kegagalan lalu mereka, dan jujur serta terperinci mengenai kekurangan mereka.

Namun, mereka juga harus menjelaskan bagaimana kegagalan itu menjadikan mereka seorang individu, pasangan, pemimpin dan pengurus yang lebih baik.

Soalan ini juga ditanyakan oleh David Serra, pengasas Algebris Investments, "Apakah kesilapan terbesar anda dan apa yang anda pelajari daripadanya".

Bagi syarikat kewangan, bahaya ada di mana-mana dan mereka mahukan pengurus yang tenang apabila masalah menimpa. Mereka juga mahukan seseorang yang peka akan kemungkinan masalah itu datang daripada pengurus itu sendiri.

Ini satu pendekatan yang amat bagus. Bagi Atul Kunwar, beliau tidak perlu menyoal soalan-soalan killer atau pelik, sebaliknya menyuruh calon membuktikan kenyataan dan kata-kata mereka. Jika calon memberitahu bahawa beliau minat dalam nyanyian, Atul menyuruh calon tersebut untuk menyanyi.

"Saya menyuruh calon untuk menyanyikan untuk saya dan panel-panel lain," jelas Atul Kunwar. Daripada ini, Atul memberitahu bahawa calon itu berani dan menyanyi dengan bagus. Beliau menyimpulkan bahawa calon seperti ini sangat bersemangat dan mampu untuk mempelajari kemahiran dengan sendiri.

"Dan ketika waktu-waktu getir, kita boleh mengharapkan kepada individu seperti ini, yang mempunyai semangat dan kepercayaan," terang beliau lagi.

Walaupun ia nampak mudah, dan anda mungkin pernah ditanya, namun biasanya mereka menginginkan calon memberikan jawapan yang tepat. Menurut Gordon, beliau hairan dengan kekerapan jawapan yang diberikan oleh calon dengan menceritakan faedah yang mereka akan dapat daripada kerja itu, dan bukan apa yang mereka akan sumbang kepada syarikat.

Dengan jawapan yang diberikan, ia dapat memberi gambaran kepada penemuduga sama ada calon tersebut ingin menyumbang, atau hanya mengambil faedah.